تەکنەلۆژیای کڵاود، تەنها چارەسەر بۆ گرفتی وەرگرتنەوەی نمرەکانی سەر بە وەزارەتی پەروەردە\nزۆرێک لە قوتابیان، لە کاتی بڵاوکردنەوەی نمرەکانی بەکالۆری بەو پەڕی دڵەڕاوکێوە و بە خێرایی دەچنە سەر کۆمپیتەرێک و سەردانی ماڵپەڕی ئەزموونەکان دەکەن بۆ ئەوەی نمرەکانیان وەرگرنەوە، بەڵام لە جیاتی بینینی نمرەکانمان، دڵەڕاوکێیان بۆ زیاتردەبێت بەوەی کە ئەم وێبسایتە هەرگیز لە کاتی بڵاوکردنەوەی نمرەکاندا بەردەست نییە! بۆیە سەرەڕای ئەو هەموو دڵەڕاوکێیەی کە هەیانە، قوتابیان بە دیار کۆمپیتەرەکانەوە دادەنیشن و بەردەوام ڕیفرێشی ئەو پەڕەیە دەکەن، بە ئومێدی ئەوەی لە کاتێکی نزیکدا بکرێتەوە و نمرەکانیان وەربگرنەوە.\nئەگەر لەم حاڵەتەدا بپرسین کە ئایا هۆکار چییە ئەم ماڵپەڕە ناکرێتەوە، ڕەنگە زۆرێک لە خەڵکی بەبێ هەبوونی زانیاری تەواو بڵێن هۆکاری نەکرانەوەی ماڵپەڕەکە ئەوەیە کە ژمارەیەکی زۆر لە قوتابیان لە هەمان کاتدا خەریکی کردنەوەی ماڵپەڕەکەن و ماڵپەڕەکە توانای وەڵام دانەوەی ئەو ژمارە زۆرەی نییە لە یەک کاتدا.\nئەگەر بە وردی سەرنجێک لەو وەڵامەی سەرەوە بدەین، هەست دەکەین ئەو وەڵامە پشت بەستوو نیە بە تێگەیشتنێکی دروست بۆ تەکنۆلۆژیا و شێوازی کارکردنی سیستەمە ئەلکترۆنیەکان. بۆ زیاتر تێگەیشتەن لەو بابەتە نمونەیەکی سادە دەهێنینەوە. بەپێی زانیاریەکانی ماڵپەڕی internetlivestats ، کە تایبەتە بە کۆکردنەوەی داتا لەسەر ماڵپەڕەکانی ئینتەرنێت، ماڵپەڕی بەناوبانگی گووگڵ لە هەر چرکەیەکدا ٤٠،٠٠٠ کرداری گەڕانی پێ ئەنجام دەدرێت کە دەکاتە تەواوی ٣.٥ ملیار گەڕان لە هەر ڕۆژێکدا.\nئێستا ڕەنگە تۆ بپرسیت کە ئایا چۆن ماڵپەڕەکان توانای وەڵامدانەوەی ئەو هەموو داواکاریانەیان هەیە بەبێ ئەوەی بوەستن و لەکاربکەون. بۆئەوەی وردتر لە شێوازی کارکردنی ماڵپەڕەکانی ئینتەرنێت تێبگەین پێویستە زانیاری سەراتاییمان لەو بوارەدا هەبێت.\nماڵپەڕەکانی ئینتەرنێت لە کۆمپیوتەری تایبەت دادەنرێن کە بەستراونەتەوە بە ئینتەرنێتەوە و پێیان دەوترێت (وێب سێرڤەر).سێرڤەرەکانیش وەڵامی ئەو داواکاریانە دەدەنەوە کە سەردانکەرانی ماڵپەڕەکان داوای دەکەن. جا توانای وەڵامدانەوەی سێرڤەرەکانیش بەستراوەتەوە بە پێکهاتەی هاردوێر و نێتۆرکی سێرڤەرەکانەوە. گرنگترین پێکهاتەی هاردوێری وێب سێرڤەرەکانیش بریتین لە ڕام (RAM) و پڕۆسێسەر(CPU) و باندویس (Bandwidth). واتە هەتاوەکو ڕام و پڕۆسێسەر بەهێزتر بێت، وێب سێرڤەر توانای وەڵام دانەوەی ژمارەیەکی زیاتری داواکاری سەردانکەرانی دەبێت. ئێستە ڕەنگە تۆ لە ناختدا دەرەنجامێک بکێشیت و بڵێیت کەواتە بۆیە ماڵپەڕی نمرەکانی تاقیکردنەوەی بەکالۆری ناکرێتەوە، هۆکارەکەی ئەوەیە کە وێب سێرڤەری ئەو ماڵپەڕە لە ئاست ژمارەی داواکارییەکان نییە. بەڵێ! دەرەنجامەکەت دروستە. ئێستە ئەگەر لێت بپرسم کە ئایا چارەسەر چییە؟ بەدڵنیاییەوە دەڵێیت کە پێویستە ڕام و پڕۆسێسەری سێرڤەرەکە بگۆڕدرێت و بەهێزتر بکرێت. منیش پێت دەڵێم کە ئەمە چارەسەرێکی باشە، بەڵام باشترین نییە.\nباشترکردنی سێرڤەر تێچووی دارایی هەیە و پێویست دەکات لەسەر حکومەت کە بودجەیەکی زیاتری بۆ تەرخان بکات. ئەمە لە کاتێکدا ماڵپەڕی پیشاندانی نمرەکان لە ماوەی ساڵێکدا تەنها چەن ڕۆژێکی کەم پێویستی بە تواناکانی ئەو سێرڤەرە بەهێزە دەبێت و جگە لەو چەند ڕۆژە، تەواوی ساڵەکە تواناکانی ئەو سێرڤەر بەهێزە بەکارنایەت و بەفیڕۆدەچێت. کەواتە دەگەینە ئەو دەرەنجامەی کە ئەمە جگە لە بە فیڕۆدانی توانی سێرڤەرەکە، لە هەمان کاتیشدا بە فێرۆدانی پارەیەکی زۆریشە و زیانی ئابووری هەیە.\nباشە ئەبێ باشترین چارەسە چی بێت بۆ ئەم كێشەیە؟ چۆن بتوانین بە بێ بە فیڕۆدانی پارە ئەم کێشەیە چارەسەربکەین؟ چۆن بەیەکجاری کۆتایی بهێنین بە کێشەی نەکرانەوە و وەستانی ماڵپەڕەکانمان؟\nکۆمپانیای بەناوبانگی مایکرۆسۆفت هەر زوو بیری لەم کێشەیە کردوەتەوە و هەوڵی داوە کە چارەسەرێکی نموونەیی بۆ ئەم کێشەیە بدۆزێتەوە. چارەسەرەکە خۆی دەبینێتەوە لە خزمەتگوزاریەک کە پێی دەوترێت Microsoft Azure .Microsoft Azure بریتیە لە خزمەتگوزاری cloud کە ناسراوە بە (هەورەکان).\nلە خزمەتگوزاری هەورەکاندا، کۆمپانیایەک هەڵدەستێت بە دابینکردنی کۆمپیوتەر و سێرڤەری زۆر بەهێز و فراوان و بەکارهێنەران هەڵدەستن بە بەکرێ گرتنی بەشێک لەو سێرڤەرانە و کارەکانی خۆیانیان پێ جێبەجێ دەکەن بەبێ گوێدانە وردەکاری پشت ئەو سێرڤەرانە. واتە بەکارهێنەر پێویست ناکات کە بزانێ ئەم کۆمپوتەرانە چۆن و بە چ ڕیگەیەک بەستراونەتەوە بەیەکەوە.\nMicrosoft Azure کۆمەڵێکی زۆر لە خزمەتگوزاری پێشکەش بە بەکارهێنەران دەکات، لە ناویاندا دابینکردن و پێشکەشکردنی تواناکانی وێب سێرڤەر. ئێستە ڕەنگە بپرسیت کە ئایا جیاوازی Microsoft Azure چییە لەگەڵ ئەوەی کە خۆت سێرڤەرێکی تایبەتمەندت هەبێت.\nئەگەر بە وردی لە Microsoft Azure تێبگەین دەبینین ژمارەیەکی زۆر جیاوازی هەیە لە نێوان Microsoft Azure و سێرڤەرە ئاساییەکاندا. ئەمانەی لای خوارەوە هەندێکی کەمن لەو جیاوازی و تایبەتمەندییانەی کە Microsoft Azure پێشکەشی بەکارهێنەرانی دەکات:\nفراوان بوون و بچووکبوونەوە: لەگەڵ Microsoft Azure، بە پێی قورسای لەسەر ماڵپەڕەکەت، توانای سێرڤەرەکەت ئەگۆڕدرێت کە ئەم سیفەتەش پێی دەوترێت ئیلاستیسیتی Elasticity . واتە هەر کاتێک قورساییەکی زیاتر لە توانای سێرڤەرەکەت خرایە سەر وێبسایتەکەت،Microsoft Azure بڕێکی زیاتر لە ڕام و پڕۆسێسەر دەخاتە سەر سێرڤەرەکەت ئەمەش لە پێناو ئەوەی ڕێگە نەدات کە وێبسایتەکەت لەکاربکەوێت. وە بە پێچەوانەشەوە کاتێک کە قورسایی لەسەر وێبسایتەکەت کەمبوویەوە یاخود نەما، توانی سێرڤەرەکەت بۆ دادەبەزێنێتە بارێکی گونجاو و شیاو کە نەبێتە هۆی بەفیڕۆدانی هیچ جۆرە سەرچاوەیەک. شایەنی باسە، ئەوەی وا لە Microsoft Azure دەکات ببێتە باشترین بژاردە ئەوەیە کە Microsoft Azure بە پێی بەکارهێنان پارە لە بەشداربووانی وەردەگرێت. واتە هەروەکو سیستەمی کارەبای ماڵان، چەند بەکاربهێنرێت، ئەوەندەش پارە دەدەیت. بۆیە Microsoft Azure کلیلی رزگاربوونە لە بەفیڕۆدانی توانای بەکارنەهاتووی سێرڤەرەکان و هاوکات بڕێكی زیاتری پارە دەتوانرێت پاشەکەوت بکرێت و سەرچاوە داراییەکان لە بە فیڕۆچوون ڕزگار دەکرێن.\nوریاکردنەوە و ئاگادارکردنەوەی پێشوەختە: سیستەمە کۆمپیوتەریەکان پێویستیان بە چاودێری و ئاگاداربوونی بەردەوام هەیە. پێویستە کەسانێک بە بەردەوامی چاودێری توانا و پێرفۆرمانسی سیستەمەکان بن و چارەسەری کێشەکان بکەن . واتە هەر کێشەیەک لە سێرڤەرەکەتدا ڕووبدا، پێویستە ئاگاریبیت و بە زووترین کات چارەسەری بۆ بدۆزرێتەوە و سیستەمەکە لەو کێشانە رزگار بکەیت. لەگەڵ Microsoft Azure و خزمەتگوزاری Monitoring Alert، بە بەردەوامی ئاگادار دەکرێیتەوە لەو کێشانەی ڕووبەڕوی سیستەمەکەت دەبنەوە . واتە لە کاتی خاو بوونەوە و باش کارنەکردنی سیستەمەکەدا، بەڕێوبەری سیستەمەکە پێشوەختە بە ئیمەیڵ ئاگاداردەکرێتەوە لەو کێشانەی لە سیستەمەکەدا ڕوویانداوە و بەڕێوبەری سیستەمەکە دەتوانێت بە زووترین کات کێشەکان چارەسەربکات پێش ئەوەی ئەو کێشانە ببنە هۆکاری وەستانی سیستەمەکە.\nئەمانە هەندێکن لە سیفەتە جیاکەرەوەکانی Microsoft Azure کە وا دەکات بیر لە گۆڕینی سیستەم و سێرڤەرە کۆنەکان بکەینەوە و بەرەو Microsoft Azure هەنگاو بنێین.\nئێستە بیربکەرەوە کە ئەگەر سیستەمی وەرگرتنەوەی نمرەکان لەسەر Microsoft Azure بێت، چەند کێشە و دڵەڕاوکێ و بەفیڕۆدانی دارایی کەم دەبێتەوە بەهۆی توانە سەروڕهێنەرەکەی Microsoft Azure لە فراوانبوون و بچووککردنەوەی سەرچاوە کۆمپیوتەریەکاندا. بەم شێوەیەش هەردوو چینی قوتابیان و حکومەتیش قازانج دەکەن و تەواوی کێشەکانی ڕابردوو لە سیستەمەکەدا چارەسەردەکرێن.


ژنێك لەبەرزی.. ئـالا سـاڵـح رەمـزی شـۆڕشـی سـوودان كـێـیـە؟\n13/04/2019 1371 جار خوێندراوه‌ته‌وه\nئامادەكردن: فەرمان سادق\nهاوكاتی دوورخستنەوەو شكستی عومەر بەشیر سەرۆكی سوودان لەپۆستەكەی و پیلانی مانەوەو چەوساندنەوەی زیاتری گەلانی سوودان، وێنەی ژنێك دەردەكەوێت و بە خێرایی لەتۆڕە كۆمەڵایەتییەكان بڵاوبووەو سنووری سوودان و وڵاتانی عەرەبی و دونیایشی بڕی، ئێستا ئەو وێنەیە لە كوردستانیش بڵاوە.\nئالا ساڵح، ئەو كچە قوتابیە تەمەن ٢٢ ساڵەیە، كە دڵنیام رۆژێ پەیكەرێكی وەك رەمزی شۆڕشی ئاشتیخوازانەی گەلانی سوودان دژ بە دەسەڵاتی بەشیر بۆ دروست دەكرێت، تەنانەت هیچ دوور نیە بخرێتە مێژووی نوێی سوودان و نەوەی داهاتوو بیخوێنن.\nخۆپێشاندانە ئاشتیخوازەكانی سوودان لە مانگی كانوونی یەكەم/ دێسێمبەری رابردوو، واتە چوار مانگ پێش ئێستا لە دژی دەسەڵاتی بەشیرو خراپی گوزەرانی هاوڵاتیان و برسیەتی و بێكاری سەریان هەڵدا.\nوەك حالەتێكی كۆپی پەیستی دیكتاتۆرەكان، ئەوان بۆ مانەوەی خۆیان دەیان رێگە دەگرنەبەر.\nبەلایانەوە گرنگ نیە ئەگەر براو هاوخەباتیان لە رۆژانی سەختیش بكەن بە قوربانی بەناوی ریفۆڕم و چاكسازی وەك موسەكینێك بۆ دامركاندنی ناڕەزایەتی خەڵك و خۆپێشاندەران!\nبەڵام بەشیر ئەو هەنگاوەیشی بە پێچەوانەوە ئەنجامدا، ئەو هەرچی حاكمی مەدەنی ویلایەت و شارەكان هەیە كردنی بە جەنەڕاڵە عەسكەرییەكان، لەمەشدا ئامانجی یەكەمی تێكەڵكردنی سوپا بوو بە كێشە ناوخۆییەكان و ناچار كردنیان بە سەركوت كردنی خۆپیشاندانەكان بۆ مانەوەی خۆیان لە دەسەڵات، ئامانجی باڵاش مانەوەی بەشیر بوو لە لووتكەی دەسەڵات، بەڵام پیلانەكانی شكستی هێنا.\nبەشیر لە رێگەی سوپاو هێزە ئەمنیەكان بەردەوام گوشارو هەڕەشەی لە خۆپێشاندەران دەكرد، بەڵام لە چوار مانگی رابردوو خۆپیشاندەران موكڕ تر بوون لەسەر خواست و داواكارییەكانیان.\nئالا، لە یەك لەو رۆژانەدا بە كراسێكی سپی درێژ كە گوارەیەكی زێڕی پانی لە گوێ كردووە وەك لە وێنەكەدا دیارە لەسەر سەقفی سەیارەیەك، گوتاری جۆشدان و هاندان بۆ خۆپیشاندەران دەدات و پەنجەیەكیشی كە زیاتر پەنجەی ئاڵنگارییە بۆ دەسەڵاتی بەشیر درێژ دەكات و خەڵكێكی زۆریش هەم گوێی لێ دەگرن و هەمیش بە مۆبایلەكانیان ئەو ساتە مێژووییە تۆمار دەكەن!\nخۆ ئەگەر كامێرای ئەوانە نەبووایە ئەوا مرۆڤایەتی نەیدەتوانی ئەو ساتە مێژووییە تۆمار بكات و ئالائیش وەك ئێستا نەدەناسرا !\nهەر دوای بڵاوبوونەوەی وێنەو ڤیدیۆی وتارەكەی ئالا، شارەزایان لە هەموو بوارەكاندا، هەر لە سیاسییەكان بگرە تا دەگات بە سۆسیۆلۆجییەكان شیكردنەوەی جیاوازییان بۆی كردووە، بەڵام هەموویان لەسەر ئەوە كۆكن كە ئەو كچە ٢٢ بەهارییە دەبێتە رەمزی شۆڕش، وەك بووە رەمزی شۆڕشیش!\nئێستا قسەیەكی زۆر لەسەر فیستانە سپییەكەی ئالا دەكرێت. ئەو فیستانە وەك فیستانی بوكێنی سپییە كە نیشانەیە بۆ ژن بوون، كە لە كۆمەڵگەی مرۆڤایەتی بە هەموو جیاوازییەكانیان شوو كردنی كچ هەم بۆ خۆی و هەمیش بۆ خانەوادەكەی شەڕەفێكی گەورەیەو هێز دەبەخشێت بە بووكەكەش!\nفیستانە سپییەكە جلێكی بڵاو نیە لە سوودان، بەڵام دیوێكی مێژوویی هەیە كە دایكانی ئەو نەوەیەی ئێستای وڵات پێشتر ئەوانیش فیستانی سپییان لەبەر كردووە لە خۆپیشاندانەكانیان دژ بە رژێمە دیكتاتۆرە عەسكەرتاریەتییەكانی پێشتر!\nلە پاڵ ئەو دوو وەسفە بۆ فیستانە سپییەكەی ئالا، ئەوا ئالا و قوتابیە كچەكانی زانكۆی ئەحفاد لە یەكێك لە خۆپیشاندانەكانی مانگی ئادار/ مارسی رابردوو، لەبەریان كرد بوو، تەنانەت هاشتاگێكی پشتگیریشیان بۆ خۆپیشاندانی وڵات راگەیاند.\nلەو كاتەوە بەو كچانەی كە فیستانی سپی دەپۆشن، پێیان دەڵێن كنداكات، وەك ئاماژەیەك بۆ شازادەكانی سەردەمانی زوو، بەو مانایەی ئێستا ئەوان سەركردایەتی خۆپیشاندانەكانی وڵات دەكەن!\nئالا، ئەوەی ئەنجامدا هەروا بە ئاسانی بەسەریدا تێ نەپەڕیوە، ئەو كە دایكی دیزاینەری جلوبەرگە لەلایەن دەسەڵاتی بەشیر هەڕەشەی كوشتنی لێكرا.\nبەڵام ئەو نەهاتە سەر شاشەكانی میدیای بەشیرو بكڕوزێتەوەو داوای شەفاعەت بكات، بەڵكو گرتە ڤیدیۆییەكی بڵاوكرەوەو لەزێدا وەڵامی بەشیرو هەڕەشەكانی وەها دایەوەو وتی كەس ناتوانێت دەمكوتم بكات و بەردەوام دەبم! هەرچیشم بەسەر بێت بەشیر بەرپرسە.\nبەكارهێنانی رەنگی سپی لە دیوە مێژووییەكەیدا دەلالاتی تری هەیە، بۆ نمونە لە ئەمەریكا وەك نیشانەی مافی دەنگدان دێت بە ژنان كە ئەمەش مێژووێكی درێژی هەیەو ساڵانە ژنانی ئەندامانی كۆنگرێس لەو رۆژەدا دووبارە دەیپۆشن، ژنانی بەریتانیاش بەهەمان شێوە ئەوەیان كردووە تا مافی دەنگدانیان بەدەستهێناوە!


موقتەدا سەدر هەڕەشەی تووندی کردە سەر هێزەکانی ئەمریکا لە عیراق.. یەکەم سەرباز دەبم هێرش دەکەمە سەریان\nسەرۆکی رەوتی سەدر هەوڵی کۆبوونەوەی گروپە چەکدارەکانی عیراقی لەبارە بڕیاری ناساندنی قودس بە پایتەختی ئیسرائیل ئاشکراکرد و وتی: ئەگەر گروپەکان لە بانگەشەی هێرشکردنە سەر هێزەکانی ئەمریکا جدیی بن، ئەو یەکەم سەرباز دەبێت.\nموقتەدا سەدر سەرۆکی رەوتی سەدر کە خاوەنی گروپێکی چەکدارە بەناوی (سەرایا سەلام) ئەمڕۆ پێنجشەممە لە وتەیەکیدا وتی، پەیوەندی و هەماهەنگیان لەگەڵ "گروپە بەرگریکارەکان" هەیە بۆ تاووتوێکردنی پێشهاتەکانی بریارەکەی ترەمپ لەبارەی قودسەوە.\nوتیشی: "ئەگەر گروپەکان جدیی بن لەسەر هێرشکردنە سەر هێزەکانی ئەمریکا لە عیراق، ئەو یەکەم سەرباز دەبێت، نەک یەکەم فەرماندە".\nپێشتریش سەدر داوای لە گروپە شیعیەکانی عیراق کردبوو کۆبوونەوەی بەپەلە لەبارەی پێشهاتەکانی دۆسێی قودس ئەنجامبدەن، هاوکات هۆشداریشیدا لە شەڕکردن لەگەڵ ئیسرائیل لە ڕێی خاکی سوریاوە.\nوەک چاوەڕوان دەکرا، دوێنێ دۆناڵد ترەمپ سەرۆکی ئەمریکا بڕیاری ناساندنی قودسی وەک پایتەختی ئیسرائیل راگەیاند و وتی، ئەم هەنگاوە لە چوارچێوەی بەرژەوەندییەکانی ئەمریکا و هەوڵەکانی ئاشتییە لە نێوان ئیسرائیلی و فەلەستینییەکان.\nئه‌م بابه‌ته 3926 جار خوێنراوه‌ته‌وه


مه‌سرور بارزانی: كێشه‌مان له راده‌ستكردنی نه‌وت به به‌غدا نیه\nنەتەوە | 21:04:10 2019-11-06 | (971) جار خوێندراوەتەوە\nسه‌رۆكی حكومه‌تی هه‌رێم رایده‌گه‌یه‌نێت: "ئه‌گه‌ر به‌غدا شایسته داراییه‌كانی هه‌رێم بنێرێت هیچ كێشه‌یه‌كمان له راده‌ستكردنی نه‌وت نیه"، له‌باره‌ی موچه‌ی فه‌رمانبه‌رانی هه‌رێمیش ئاماژه به‌وه‌ده‌كات، نیوه‌مووچه‌ی خه‌ڵك حكومه‌تی عێراق به‌رپرسیاری یه‌كه‌مه، چونكه بودجه‌ی هه‌رێمیان نه‌ناردوه و ده‌بێت حكومه‌تی فیدڕاڵ بیداته‌وه.\nئه‌مڕۆ چوارشه‌ممه 6ی تشرینی دووه‌م، مه‌سرور بارزانی، سه‌رۆكی حكومه‌تی هه‌رێم له‌میانی دیبه‌یتێك له دیداری مێری رایگه‌یاند: په‌یوه‌ندیمان له‌گه‌ڵ به‌غدا فره ره‌هه‌نده، له سه‌ره‌تای پێكهێنانی حكومه‌ت له‌گه‌ڵ جێگری سه‌رۆكی حكومه‌ت و ژماره‌یه‌ك وه‌زیر سه‌ردانی به‌غدامان كرد نه‌ك ته‌نها بۆ نیه‌تباشی، به‌ڵكو ژماره‌یه‌ك پیشنیارمان بۆ باشتركردنی په‌یوه‌ندی نێوانمان ئاڕاسته‌ی به‌غدا كرد.\nوتیشی: "دوو ته‌وه‌ری سه‌ره‌كی بونه‌ته كێشه له‌نێوان هه‌رێم و به‌غدا ئه‌وانیش پرسی ناوچه دابڕاوه‌كان و مه‌له‌فی ئه‌منی له‌گه‌ڵ پرسی بودجه و نه‌وت و غاز، بۆ ئه‌مه‌ش لیژنه‌ی تایبه‌تمان دروستكردووه و كار له‌سه‌ر ئه‌و بابه‌ته ده‌كه‌ین".\nئه‌وه‌شی خسته‌ڕوو: ده‌ستكه‌وتی باش هه‌بووه به تایبه‌ت له مه‌له‌فی ئه‌منی و دژایه‌تیكردنی تیرۆر، چونكه سه‌قامگیری هه‌رێم و به‌غدا كاریگه‌ریان له‌سه‌ر یه‌كتر هه‌یه، به‌هۆی كێشه‌كانی پێشتر له سنوری سوریا تا دیاله بۆشایی ئه‌منی دروستبوو.\nئاماژه‌ی بۆ ئه‌وه‌شكرد: بۆ ناوچه دابڕێندراوه‌كان به تایبه‌ت كه‌ركوك ماده‌ی 140 چاره‌سه‌ری ده‌ستوری ئه‌و بابه‌ته‌یه، هه‌ندێ گۆڕانكاری هاتنه پێشه‌وه بابه‌ته‌كه‌یان ئاڵۆزتر كرد، بۆ چاره‌سه‌ركردنی پێویستی به پێدانی كاته، به‌ڵام مانای ئه‌وه نیه هه‌نگاو نه‌نێین.\nرونیشیكرده‌وه، پێشتر 17% وه‌ك به‌شه بودجه‌ی هه‌رێم رێككه‌وتنی له‌سه‌ر كرابوو، به‌ڵام به بڕیارێك دایانبه‌زاند بۆ 12.6% ئه‌وه‌ش كه هه‌یه ئه‌گه‌ر ژماره‌كان لێكبدرێته‌وه له‌و نه‌وته‌ی بۆ پێویستی ناوخۆ به‌كاردێت و ئه‌و بودجه‌یه‌ی بۆ نه‌فه‌قاتی سیادی به‌كاردێت له ده‌وری 5% بودجه‌ی عێراق بۆ هه‌رێم ده‌نێردرێت.\nمسرور بارزانی هێمای بۆ ئه‌وه‌شكرد، له بابه‌تی نه‌وت و غاز له دوای 2014 حكومه‌تی هه‌رێم ده‌ستی به ناردنی نه‌وت بۆ ده‌ره‌وه كرد، ئه‌ویش به هۆكاری تێكچوونی په‌یوه‌ندی هه‌ولێر و به‌غدا، به‌شێوه‌ی سیسته‌ماتیكی دورخستنه‌وه‌ی هه‌رێم له ناوه‌ندی بڕیار و شه‌راكه‌ت له به‌غدا، سه‌رهه‌ڵدانی داعش و هاتنی زیاتر له 2.5ملیۆن ئاواره له عێراق و سوریا كه30% ژماره‌ی دانیشتوانی هه‌رێمی زیادكرد، دابه‌زینی نرخی نه‌وت هه‌موو ئه‌وانه وایكرد حكومه‌ت بكه‌وێته باری قورسی دارایی، ده‌بوایه به‌دوای سه‌رچاوه‌یه‌كی تری داهات بگه‌ڕێت ئه‌وه‌بوو ده‌ست به هه‌نارده‌كردنی نه‌وت كرا.\nئه‌وه‌شی خسته‌ڕوو، ئه‌وه‌ی باسده‌كرێت هه‌نارده‌ی نه‌وتی هه‌رێم راده‌ستی به‌غدا ناكرێت راست نیه، ئه‌و بڕه نه‌وته‌ی هه‌رێم هه‌نارده‌ی ده‌كات نیوه‌ی ده‌بێته خه‌رجیی كۆمپانیاكانی به‌رهه‌مهێنانی نه‌وت كه ده‌بێت عێراق له بودجه‌ی سیادی دابینیبكات، ئه‌وه‌ی ده‌مێنێته‌وه 300 بۆ 320 ملیۆن دۆلاره ده‌چێته بودجه‌ی حكومه‌تی هه‌رێم، ئه‌گه‌ر به‌غدا شایسته داراییه‌كانی هه‌رێم دابینبكات ئه‌وا هیچ كێشه‌یه‌ك له راده‌ستكردنی نه‌وتدا نیه.\nوتیشی: پاره‌ی پتڕۆدۆلار بۆ هه‌رێمی كوردستان ته‌رخان نه‌كراوه، قه‌رزێكی زۆری حكومه‌تی هه‌رێم لای به‌غدایه كه بڕه‌كه‌ی 44 ملیار دۆلاره له 2014-ه‌وه نه‌یناردوه، نیوه‌مووچه‌ی خه‌ڵك حكومه‌تی عێراق به‌رپرسیاری یه‌كه‌مه، چونكه بودجه‌ی هه‌رێمیان نه‌ناردوه و ده‌بێت حكومه‌تی فیدڕاڵ بیداته‌وه.


پارتی دیموکراتی کوردستان لەبارەی کۆبوونەوەی ئەمڕۆی ئەنجومەنی سەرکردایەتیی حیزبەکە راگەیەندراوێکی بڵاوکردەوە و دەڵێت، لە کۆبوونەوەکەدا باس لە دروستکردنی دامەزراوە دەستوورییەکان و دامەزراندنەوەی دادگەی فیدراڵیی عێراق لەسەر بنەمای دەستووری هەمیشەیی کراوە.\nئه‌مڕۆ یه‌كشه‌ممه، رێكه‌وتی 8/5/2022 به سه‌رپه‌رشتی جه‌نابی سه‌رۆك بارزانی و ئاماده‌بوونی جێگری سه‌رۆك، ئه‌نجومه‌نی سه‌ركردایه‌تی پارتی دیموكراتی كوردستان كۆبوونه‌وه‌ی ئاسایی خۆی گرێدا و تێیدا گفتوگۆ له‌باره‌ی ژماره‌یه‌ك ته‌وه‌ری جیاواز كرا.\nله ته‌وه‌ری یه‌كه‌مدا، گفتوگۆ له‌باره‌ی دۆخی عێراق كرا، به‌تایبه‌ت دوای هه‌ڵبژاردنه‌كانی ئه‌نجومه‌نی نوێنه‌رانی عێراق و پرۆسه‌ی پێكهێنانی هاوپه‌یمانی (رزگاریی نیشتمانی) كه له سێ لایه‌نی براوه‌ی هه‌رسێ پێكهاته‌ی شیعه و كورد و سوننه (ره‌وتی سه‌در، پارتی دیموكراتی كوردستان و هاوپه‌یمانی سیاده) پێكهاتوون.\nهه‌روه‌ها باس له كێشه و گرفته‌كانی به‌رده‌م پێكهێنانی حكومه‌تی عێراق و هه‌وڵه‌كانی نه‌هێشتنی به‌ربه‌سته‌كان و شكاندنی چه‌قبه‌ستوویی سیاسی كرا، كه حخۆی له زنجیره‌یه‌ك دیدار و كۆبوونه‌وه له‌گه‌ڵ لایه‌نه په‌یوه‌ندیداره‌كان له رۆژانی داهاتوودا ده‌بینێته‌وه.\nهه‌وره‌ها جه‌خت كراوه‌ته‌وه، "داكۆكی له ته‌واوی مافه ده‌ستوورییه‌كانی هه‌رێم و جێبه‌جێكردنی مادده‌ی 140 و دروستكردنی دامه‌زراوه ده‌ستوورییه‌كان ده‌كه‌ین، له‌وانه‌ش: ئه‌نجومه‌نی فیدراڵ و دامه‌زراندنه‌وه‌ی دادگای فیدراڵ به‌گوێره‌ی ده‌ستوور و دانانی یاسای نه‌وت و غاز.\nله ته‌وه‌ری دووه‌می كۆبوونه‌وه‌كه‌دا باسی بارودۆخی ناوخۆی كوردستان كرا و تیشك خرایه سه‌ر هه‌وڵ و هه‌نگاوه‌كانی پارتی له‌گه‌ڵ لایه‌نه سیاسییه‌كانی كوردستان بۆ كۆبوونه‌وه و سه‌ردانیكردنی ته‌واوی لایه‌نه‌كان، به‌وانه‌شه‌وه كه هیچ كورسییه‌كیان له هه‌ڵبژاردنی ئه‌نجومه‌نی نوێنه‌رانی عێراقیش به‌ده‌ستنه‌هێناوه و مافی به‌شداریكردنیان له بڕیاری سیاسی هه‌رێمی كوردستان له‌گه‌ڵ حكومه‌تی فیدراڵ هه‌یه.\nهه‌وره‌ها دووپاتكراوه‌ته‌وه، له كۆبوونه‌وه‌كه‌دا به‌باش زانرا، هه‌وڵه‌كان بۆ ئاساییكردنه‌وه‌ی بارودۆخ و لێكتێگه‌یشتنی و چاره‌سه‌ری گرفته‌كان له‌سه‌ر بنه‌مای پاراستنی به‌رژه‌وه‌ندییه باڵاكانی نه‌ته‌وه‌یی و نیشتمانی چڕبكرێنه‌وه، هه‌روه‌ها له‌پێناو تێپه‌ڕاندنی ئه‌و به‌رژه‌وه‌ندییانه بۆ سه‌رووی به‌رژه‌وه‌ندیی حزبی. هه‌وره‌ها داواشی له هه‌موو لایه‌نه‌كان كرد، هه‌وڵی له‌یه‌ك نزیكبوونه‌وه كاری هاوبه‌ش بده‌ن.\nهه‌رچی ته‌وه‌ری سێیه‌م بوو، تایبه‌ت بوو به دۆخی ناوچه‌كه به گشتی و جه‌خت له‌سه‌ر به‌رده‌وامیدان به په‌یوه‌ندییه‌كانی هه‌رێمی كوردستان له‌گه‌ڵ وڵاتانی دراوسێ له‌سه‌ر بنه‌مای پاراستنی به‌رژه‌وه‌ندی دوولایه‌نه و له‌به‌رچاوگرتنی ئاسایش و سه‌قامگیری كوردسستان و ئه‌و وڵاتانه كرایه‌وه.\nهه‌وره‌ها باسی ئه‌وه‌ش كرا، كه نابێت لایه‌نه سیاسییه‌كانی پارچه‌كانی دیكه‌ی كوردستان ببنه هۆكاری دروستكردنی كێشه و گرفتی سیاسی و ئابووری بۆ هه‌رێمی كوردستان و پێویسته ره‌چاوی بارودۆخه‌كه بكه‌ن.\n2022.05.20 - 19:55\n2022.05.15 - 16:49\nگۆڕان لە حکومەت ’’ناکشێتەوە و چەند پۆستێکی نوێش وەردەگرێت’’\n2022.05.15 - 14:55


شکارییێکی بونیادیی بۆ ڕۆمانی (زمان پایسکلێکی شکاو لێدەخوڕێت) ی ڕێبین خدر – sulyon.com\n[ شکارییێکی بونیادیی بۆ ڕۆمانی (زمان پایسکلێکی شکاو لێدەخوڕێت) ی ڕێبین خدر]\n(شاعیر جارێکی تر دەبێتەوە بە درووستکەر، مەبەستم ئەوەیە چیڕۆکێک دەگێڕێتەوە بە گۆرانییەوە\nنامەوێت لێرەدا بچمەوە سەر ئەو پێناسە و لێکدانەوانەی بۆ ڕۆمان کراون و لەوێوەش بۆ پێناسە حازربەدەستەکانی (کارەکتەر، کات، شوێن، ڕووداو، گێڕانەوە، پلۆت، شێواز…). هەموومان دەزانین ئەمانە پێکهاتە و تەکنیکی گرنگی چیڕۆک و ڕۆمانن، ئینجا لەناو ئەمانەش چەندین ڕەگەز و تەکنیکی تر ڕۆڵ دەبینن لە داهێنانی بەرهەمی ئەدەبی. لەبری ئەوە، لێدەگەڕێین ڕۆمانەکە خۆی بێتە دەنگ و لەناو خودی ڕۆمانەکەدا مانا و لێکدانەوەکان خۆیان دەرخەن. مەگەر لێکدانەوە و پێناسەی تیۆریستان پێش دەقی ئەدەبی کەوتووە یا لە دەقی ئەدەبییەوە هەڵێنجراون/ سەرچاوەیان گرتووە؟\nکەرەستەکانی ئەم ڕۆمانە چیین؟ ڕووداوەکانی چین؟ بابەتی ڕۆمانەکە چییە؟ نامانەوێت وەڵامی ئەم پرسیارانە بدەینەوە، چونکە بۆ ئەمە دەبێ بڵێین ئەمە ناوەڕۆکی ڕۆمانەکەیە و بەکورتی ڕۆمانەکە بگێڕینەوە. ڕۆمان حەکایەتی داپیرە نییە تا بگێڕدرێتەوە، گێڕانەوە و کورتکردنەوەی ڕۆمانێک کارێکە دژ بە خودی ڕۆمانەکە و دابەزاندنییەتی بۆ ئاستی قسە و بەسەرهاتی ڕۆژانە و حەکایەتی بەرئاگردان. لە کاتێکدا ڕۆمان لەوە ئاڵۆزتر، وێنەدارتر، پڕ پێچ و پەناترە سادە بکرێتەوە. جگە لەمە باسکردنی بابەتی ڕۆمانێک، هەرگیز نزیکبوونەوە نییە لە ڕۆمانەکە خۆی. لەم بارەیەوە ڕۆماننووسی پیرۆیی (ماریۆ ڤارگاس یۆسا) لە کتێبە خنجیلانەکەی دا (١٢ نامە بۆ ڕۆماننووسێکی لاو) دەنووسێت (( ئەگەر پێش ئەوەی ڕۆمانی (مەسخ) ی کافکا بخوێنیتەوە، پێت بگوترێت بابەتی ئەم ڕۆمانە ئەوەیە فەرمانبەرێکی داماو دەبێت بە قالۆنچەیەکی قێزەون، ڕەنگە بەدەم باوێشکدانەوە بڵێیت: خۆت لە خوێندنەوەی ئەم جۆرە گەمژەییە ببوێرە…لەگەڵ ئەوەش دا کە تۆ ئەم چیڕۆکە دەخوێنیتەوە، بەو شێوازە جوانەی کافکا گێڕدراوەتەوە، تۆ باوەڕ بەو گۆڕانە ترسناکە دەکەیت کە لە گریگۆری سامسا ڕوودەدات، بەوردی لەگەڵیدا یەکدەبیتەوە، ئازار دەچێژی، هەستدەکەی دەخنکێی بەو خەمی ڕەنجەڕۆییەی کە وردە وردە ئەو کارەکتەرە داماوە لەناو دەبات)) – (یۆسا : ٢٠٠٨ : ٣٩). بۆیە لەبری ئەوە ئێمە هەوڵ دەدەین بەخێرایی چەند لایەنێکی ئەم ڕۆمانە بەسەر بکەینەوە:\nزەمەنی گێڕانەوە لەم ڕۆمانە (ئێستا)یە. ڕووداوەکان کارەکتەری سەرەکی کچێکی ٢٣ ساڵانە (ئارەزوو) بەرجەستەیان دەکات. ئێمە وشەی (بەرجەستە)مان لەبری (گێڕانەوە) بەکارهێنا، چونکە زەمەن کە (ئێستا) یە و کارەکتەری سەرەکیش کە (کەسی یەکەم)ە، بە بەرجەستەکردنی ڕووداوەکان هەڵدەستێت، ئەم دووانە ئەوەندە یەکانگیرن بوار بۆ ئەوە ناهێڵنەوە کەس و کات لێکبترازێن. ڕووداوەکان لە ڕابردوو ڕوویاننەداوە تا ئێستا بگێڕدرێنەوە، ئەم تەکنیکەش ڕووداوەکان زیندووتر دەکات و خوێنەریش بەشداربووتر/ نزیکتر دەکات لە ڕەوتی ڕووداو. دەبێتە جۆرێک لە وێنە و سینەما (نیشاندان) جارجار بیرمان بۆ شانۆش دەچێت (مەگەر هەموو ژانرە ئەدەبییەکان سنوورەکانیان ناچێتەوە ناو یەکدی؟). میلان کۆندێرا لەژێر ناونیشانی (گەڕان بەدوای کاتی ئێستادا دەڵێت ((حیکایەتخوان ئەو شتە دەگێڕێتەوە کە ڕووی داوە، بەڵام کاتێک پێشهاتێکی بچووک دەبێتە ڕابردوو، خەسڵەتی داسەکاوی خۆی لەدەست دەدات و تەڵخ دەبێ. گێڕانەوەکە، بیرەوەرییەکە، واتە ئەنجامگیرییەکە، ئاسانکردنەوەیەکە، ئەبستراکتکردنێکە. سیمای ڕاستەقینەی ژیان و پەخشانی ژیان، خۆی تەنیا لە کاتی ئێستادا دەبینێتەوە)) (کۆندێرا :٢٠١٢ : ٢٠). کۆندێرا لەمەدا جەخت لە کاریگەری و زیندوویەتیی کاتی ئێستا دەکات، خۆ گەرنا هەر لەوێدا باس لەوەش دەکات کە هونەری ڕۆمان بەهۆی (وێنە) ئەم بۆشاییەی کاتی ڕابردوو پڕدەکاتەوە. بەکارهێنانی ئەم تەکنیکە (کاتی ئێستا) لەم ڕۆمانەدا ڕۆڵێکی گرنگ دەگێڕێت لە (کاریگەرینواندن/کاریگەریدانان) لەسەر خوێنەر. بۆ نموونە لەو دیمەنەی ئارەزوو باسی دایکی دەکات، بەهۆی ئەم تەکنیکەوە نووسەر توانیویەتی کاریگەری درووست بکات، بەجۆرێک من پێموایە کەم خوێنەر هەیە کاتێک لە خوێندنەوەی ڕۆمانەکە دەگاتە ئەم دیمەنە، ئاهێک هەڵنەکێشێت. ئارەزوو، دایکێکی هەیە، کە بەهۆی نەخۆشیی، پیری و قەڵەوی لە جێ کەوتووە. قسە لەگەڵ تارماییەکان دەکات. دوای ئەوەی لە ماڵەوە ڕادەکات، وەک مشورخواردنێک بۆ ئەوەی ون نەبێت، ئارەزوو دەیهێنێتەوە ماڵ و لە ژوورێک دایدەنێت، دەرگاکەی دادەخات. بەمشێوەیە دیمەنەکە بەرجەستە دەکات: (( بۆ ئەوەی نەڕواتە دەرەوە و ون نەبێت، دەرگای ژوورەکەی دادەخەم، بەڵام ئەو پەنجەرە دەکاتەوە و لە پەنجەرەوە بانگی تارماییەکانی دەکات. دەمە بچووکەکەی دەکاتەوە تا هاوار بکات، ناتوانێت. هەوڵدەدات دەستە خەپەتۆڵەکانی لە پەنجەرەکەوە بێنێتە دەرەوە، ناتوانێت. جا دەستەکانی بە شیشی پەنجەرەوە و فرمێسک بەسەر گۆناکانیدا)). ئەم دیمەنە لە ڕەوتی ڕۆمانەکە کاریگەرییەکەی زێدەتر دەردەکەوێت. ئەم کاتە نزیکە ئێستایە، گەر ڕابردوو با، دوور دەکەوتەوە. کاریگەریی هەشبووبا هێندەی ئێستا هەژێنەر نەدەبوو. لە ژیانی واقیعیش دا ئەمە هەروایە : بۆ نموونە ڕووداوە ناخۆشەکان. سەرەتا، کە ڕووداوەکان تازەن (ئێستایین) لەناویاندا دەژین، کاریگەرییان یەکجار زۆرە، بەرگەگرتنیان سەخت و خەمکێشە، بەڵام دواتر کە کاتەکە تێدەپەڕێت، دەبێتە (ڕابردوو) و دەیانگێڕینەوە، سەختییەکەیان هێندەی ساتی ڕوودانیان نابێت و کەمتر دەبێتەوە، تەمی خەمێک دایاندەپۆشێت. ئێمە بەر تەمەکە دەکەوین، نەک خودی خەمەکە. ئینجا ئێمە باسی واقیعمان کرد، مەگەر ڕۆمانیش واقیعی خۆی دانامەزرێنێت؟ ڕۆمان بۆ خۆی واقیعێکە. وەک (پامۆک) دەڵێت ژیانێکی ترە لەپاڵ ئەم ژیانەدا، کەواتە ئێمەش وەک خوێنەر بەشدارین، لەناوی داین. بەمشێوەیە کاتی زەمەنی گێڕانەوە لەم ڕۆمانە، زەمەنی ئێستایە. بۆ نموونە هەندێ لە ڕستەکان لە شوێنی جیاجیای ڕۆمانەکە دەخەینە بەرچاو: (( زۆر نییە دەستێکم بۆتە بسکیت. ل :٥. باوکم دەڵێت لەگەڵ من ڕاوەستە، زۆر نزیک بە لێم. لەگەڵی ڕادەوەستم. ل :١٠. لەسەر قەڵات دانیشتووین. ل: ٥٠. دیسان شەوە، لە مینی مارکێتەکەی زامدار دانیشتووین. ل :٩٤.، هەمدیس لە مینی مارکێتەکەی زامدار دانیشتووین. ل: ١١٦). تەنها لە کورتەبەشی ٢٨ لاپەڕە ١٤٢ ڕەوتی ڕۆمانەکە لە کاتی ئێستا نامێنێت، دەبێتە کاتی ڕابردوو، بەڵام ئەو ڕابردووەش (ڕابردووی بەردەوام و ڕابردووی نزیکن) : (خەڵک خەریکبوون لە چاڵەکانیشدا دیوار و چوارچێوەی جارانیان درووست دەکردنەوە، چەند بلۆکێکیان بەدەوری خۆیان هەڵدەچنین و لەناویدا گرمۆڵە دەبوون. هەندێ کەسیشمان بینین دەیانتوانی قسە بکەن….ل : ١٤٢). گەر بۆمان هەبێت بۆ ساتێک لێرە ئەمەش وەک کاتەکانی تر لێ بکەین، ئاوا دەبێت (خەڵک خەریکن لە چاڵەکانیشدا دیوار و چوارچێوەی جارانیان درووستدەکەنەوە، چەند بلۆکێکیان بەدەوری خۆیان هەڵدەچنین و لەناوی گرمۆڵە دەبن، هەندێ کەسیش دەبینین دەتوانن قسە بکەن). کەچی زەمەنەکە ئاوا نییە و دەگۆڕێت. ئارەزوو ڕووداوەکانی ڕابردوو دەگێڕێتەوە. ئەوەی جێی پرسیارە ئەوەیە کە کورتەبەشەکە، هەمووی بەمشێوەیە نییە و هەر دوای ئەم لاپەڕەیە زەمەنی فرمانەکان وەکو خۆی لێدێتەوە و تا کۆتایی هەروا دەمێنێت (دێتەوە زەمەنی ئێستا) ئەمە بۆ؟ ئایا ئەم کاتگۆڕینە لە کۆی ڕۆمانێک تەنها یەک لاپەڕە، هیچ خزمەتێکی هونەریی بە ڕۆمانەکە کردووە؟ هیچ مەبەستێکی لە پشتە؟ یان کارەکتەری سەرەکی (گێڕەرەوە) لە دەست ڕۆماننووس ڕایکردووە؟ ڕاکردنی کارەکتەر لە دەست نووسەر، (ئاننا کارنینا) ی (تۆڵستۆی)مان بیردەخاتەوە : دەگوترێت لە کاتی نووسینی ڕۆمانی (ئاننا کارنینا)، (تۆڵستۆی) کە نووسەری ڕۆمانەکەیە، کاتی ئاننا دەکەوێتە بەر قیتار و دەمرێت، تۆڵستۆی دەگریێت! پرسیارەکە ئایا تۆڵستۆی نەیدەتوانی نەهێڵێت ئاننا خۆی بخاتە بەر قیتار؟ ئایا نەیدەتوانی چارەنووسی کارەکتەرەکەی بگۆڕێت؟ نەخێر، هەر دەبوو بەمشێوەیە بێت. ئەمە (واقیعی خەیاڵکرد)ی ڕۆمانەکەیە. پێویستە ئێمە وەک خوێنەری ئەدەب هێندەش واقیعپەرست و دۆگمایی نەبین ئەم پرسیارانە بە وڕێنە وەربگرین و پێمانوابێ ڕۆماننووس (خوا) یەکە و هیچ شتێک لەبن دەستی دەرناچێت و هەرچی هەیە و نییە بە ویستی ئەوە (مەگەر ئەویش توانیویەتی ئاوا دەسەڵاتدار بێ؟!). ئەمە بۆ شیعریش هەر ڕاستە.\nلێرەدا سەبارەت بە ئازادیی گێڕەرەوە (ڕاوی) با جارێکی تر بچینەوە لای (ماریۆ ڤارگاس یۆسا) و لە کتێبەکەی دا (١٢ نامە بۆ ڕۆماننووسێکی لاو) کۆمەکێک بخوازین: ((ڕاوی بوونەوەرێکە لە وشە درووستکراوە، نەک لە گۆشت و ئێسقان وەکو دانەرەکەی، ڕاوی بەتەنیا لەو ڕۆمانەدا و لە سایەی ئەو ڕۆمانە دەژی کە دەیگێڕینەوە، سنووری خەیاڵکردن سنووری بوونییەتی، چونکە ئەوە خۆیەتی کە چیڕۆکەکە دەگێڕێتەوە، لە بەرامبەریش دا دانەر ژیانێکی هەمەجۆر و چڕتری هەیە لەپێش و لە دوای نووسینی ڕۆمانەکە. ڕۆمانەکە ناتوانێ ئاگاداری وردودرشتی ژیانی نووسەرەکەی بێ، هەتا لە کاتی نووسینی ڕۆمانەکەش دا ڕاوی بەردەوام کەسیێتییەکی جیاوازە)) (یۆسا : ٢٠٠٨ : ٥٥). ئەم تێڕوانینە بۆ شیعریش هەیە، بەوەی دەگوترێت: شیعر لەوێیە، لە شوێنێکدا پەنهانە، لە دەوروبەرمان خۆی مەڵاسداوە، شاعیر دەیدۆزێتەوە. سەبارەت بەمە (بڕوانە هونەری ڕۆمان، میلان کۆندێرا : ٢٠٠٨ :- ١٨١). هەروەها (بڕوانە : ئەم هونەری شیعرە، خۆرخێ لویس بۆرخیس : ٢٠١٦ : ٩- و ٢٠). بۆیە دەکرێ زەمەنگۆڕینەکە پەیوەندی بە کارەکتەرەوە هەبێ، بە سەربەخۆیی کارەکتەر، یان وێنەکانی نەستی بگوازێتەوە، وەک ئەوەی نەستی بڕژێت و بەرجەستە ببێت، نزیک لەوەی پێی دەگوترێت (شەپۆلی هۆش) یانیش وچانێک بێت، گۆڕانکارییەک بێ بۆ گۆڕانکاری لە تەرکیزی خوێنەر یان…\nهەڵبەت هەر لەم ڕۆمانەدا سەبارەت بە گێڕانەوە، دەبێ باس لەوەش بکەین کە گێڕانەوەکە (یان بە مانای ئێمە “بەرجەستەکردن”) گفتوگۆشی تێدەکەوێت، یان لە دوو شوێن باپیری ئارەزوو بیرەوەریی خۆی دەگێڕێتەوە، بەلای ئێمەوە ئەمە هونەرێکی گرنگە و لێزانینی نووسەر نیشاندەدات، چونکە ئەمەی بە کارەکتەرێک سپاردووە کە خودی خۆی لەناو ڕووداوەکان ژیاوە، نەک بۆی باسکرابێ. ڕۆماننووس دەیتوانی ئەمەش بە ئارەزوو بسپێرێت، بەڵام ئەوکات ئەمە دەبووە (گێڕانەوەی گێڕانەوە) واتە باپیری بۆ ئارەزوو و ئارەزووش بۆ ئێمەی دەگێڕایەوە. بەمە هەنگاوێک دوورتر دەکەوتینەوە (هیوادارم نەکەوتبمە ناو پێناسەی ئەفلاتوونیی بۆ شیعر). بۆیە ڕووداوەکەی زیندووتر کردووە.\nئارەزوو: کچێکی تەمەن بیست و سێ ساڵان، قوتابیی زانکۆیە و بەهۆی کەسایەتییەکەی : کچێکی خوێنەر، یاخیی و ڕەخنەگرە و، لە زانکۆ دەردەکرێت. هەڵبژاردنی کارەکتەری کچ وەک کەسیێتیی سەرەکی ڕۆمان بەلای ئێمەوە ڕیسكێکی گەورەیە، چونکە چەندەی ڕۆماننووس ئازادیی بداتە کارەکتەرانی، بەڵام دواجار کاریگەریی ڕۆماننووسانیان هەر بەسەرەوەیە، بە لایەکدا هەر بۆ ئەو دەگەڕێنەوە. ئێمە نامانەوێت لە بابەتێکی ئەدەبی پرسی ڕەگەز بێنینە گۆڕێ، بەڵام ئەمە حەقیقەتێکی دانەبڕاوی ڕۆماننووسانە، لە هەڵبژاردنی ڕەگەزی کارەکتەرانیان (ڕەنگبێ لە کاتی نووسین دا ببێتە کێشە بۆیان). ئێمە باوەڕمان بەوەیە، کە لە ڕۆمان دا دەبێ کارەکتەر لە ڕۆماننووس جیابێتەوە، نەک نوێنەری دانەرەکەی بێ. بەڵام ئایا بەرهەمی سەرکەوتوو ئەوە نییە ڕۆماننووس ڕۆحی خۆی تێکەڵی بەرهەمەکەی بکات؟ کارەکانی (کافکا) چەندە ڕەنگدانەوەی خودی کافکان؟ گریگۆری سامسا، جۆزێف ک، ک. کەسایەتیی و ژیانی کافکا نەترنجاوەتە ناویان؟ لە هەمانکات دا لێشی جودانەبوونەتەوە؟ ئایا جۆزێف ک، گریگۆری سامسا، (ڕاسکۆلینکۆف: پاڵەوانی تاوان و سزای دۆستۆڤسکی) دەکرا کچ بووبان؟ ئایا گەر وابووبا هەر بەمشێوەیە و ئەم کاریگەرییەیان دەبوو، کەمتر؟ یان زیاتر؟ بۆ ئەوەی بتوانین لەم ڕۆمانە نزیک ببینەوە دەپرسین: گەر ئارەزوو، ئارەزوو نەبووبا و کوڕێک بووبا، ڕەوتی ڕۆمانەکە چۆن دەبوو؟ ئەمانە پرسیاری نابەجێن، چونکە ڕۆمانەکان هەر دەبوو بەمشێوەیە بووبان. جگە لەم فۆڕمە، کە خودی ناوەڕۆکیشە بە هیچ فۆرمێکی تر بەرجەستە نەدەبوون. ئەمەش دەمانباتەوە ناو کێشەی ناوەڕۆک و فۆرم، واتە پرسیاری ئەوەی ئایا دەکرا بابەتی ئەم ڕۆمانە بە تەکنیکێکی تر جگە لەمە بەرجەستەکرابووبا؟ ئەم پرسیارە بابەت و شێوە (ڕووخسار و ناوەڕۆک) لێک جیا دەکاتەوە و نزیک دەبێتەوە لەو پێوەرە لەکارکەوتووانەی ئێستاش زانکۆکان کاری پێدەکەن، ئەویش جیاکردنەوەی فۆرم و ناوەڕۆکە، ((جیاکردنەوەی ناوەڕۆک و فۆرم (یان بابەت و شێوە و شێوازی گێڕانەوە) شتێکی درووستکراوە و پەسەند ناکرێ مەگەر لە شیکردنەوەدا، لە ڕاستیشدا ئەم جیاوازییە دەرناکەوێ و ناکرێ ئەوەی ڕۆمانەکە دەیگێڕێتەوە لەو شێوازەی پێی گێڕدراوەتەوە جیابکەینەوە…لە ڕۆمانە باشەکاندا ئەوەی دەیگێڕێتەوە و ئەو شێوازەی پێی دەگێڕدرێتەوە، یەکەیەک درووستدەکەن کە ناتوانرێ لێک جیابکرێنەوە)) (یۆسا : ٢٠٠٨ : ٣٨). بۆیە دەڵێین ناوەڕۆکی ئەم ڕۆمانە هەر ئەم فۆرمە دەخوازێت و هیچی تر. بەڵام دەبێ ئەو ڕاستییە بڵێین کە هەڵبژاردنی کچێک وەک کارەکتەری سەرەکی بۆ ڕۆمانێک کە نووسەرەکەی نێرە، زەحمەتییەکی زیاترە لەوەی کوڕ بێ، چونکە لە هەر جوڵەیەکی ئەم کارەکتەرە، کە ڕۆماننووس پێی دەکات، دەبێ ڕۆماننووسەکە ڕۆحێکی مێینەیی، یان ڕوونتر بڵێین کەسایەتییەکی مێینەیی وەربگرێت و بچێتە بەرگی کچێک. ئەمە بە دوو باردا دەبێت سەختیی : یەکەم : سەختیی واقیعی کۆمەڵایەتی، دووەم: سەختیی واقیعی کارە ئەدەبییەکە. لە لایەک کۆمەڵگا ئازادییەکی کەمتر دەداتە کچ، هەروەک چۆن دەبینین لە ڕۆمانەکەدا، ئارەزوو سەدان پلار و تانە و تەشەری بەهۆی کچبوونەوە لێدەدرێت. لە لایەکی تر کێشەی مێینەیی کارەکتەر و نێرینەیی ڕۆماننووس. بۆیە لەناو ڕۆمانەکەش ئارەزوو هەست بە کێشەی ڕەگەزیی دەکات لەلای خوێنەران: ((ئەرێ خۆ زانیوتانە من کچم: ١٨)). دواجار ئێمە کارەکەمان هەنگاوێک دەبەینە پێش و دەڵێین: ڕۆماننووس وەک ئازادێکی تا ئەوپەڕی ئازادیخواز لە کێشەی ڕەگەزیی دەرچووە و جیاوازیی ڕەگەزیی لەلای ئەو بەتەواوی ڕەشبۆتەوە.\nکارەکتەرانی ئەم ڕۆمانە وەک فەزاکەی شاد و خۆشحاڵ نین. لە نیگەرانیی و کێشە دان. لە دەسپێکی ڕۆمانەکەدا کارەکتەری سەرەکی دیمەنێکی کافکاییمان بیر دەخاتەوە. لە (مەسخ – بەدگۆڕان) ی کافکا. گریگۆری سامسا (کاتێ بەیانی خەبەری دەبێتەوە بۆتە قالۆنچەیەکی زەبەلاح، یان دەعبایەک)، لەم ڕۆمانەش دا ئارەزوو دیمەنێکی وای هەیە: ((زۆر نییە دەستێکم بۆتە بسکیت و ڕۆژانەیش لە بەرەکەی دەخۆم. تادێت هەڵدەپەنمێت و گەورەتر دەبێت. ل: ٥)). ئەوانیدیش هەندێکیان مردوون و قسە دەکەن و هەندێکیان پیر و کەنەفت و لەجێکەوتوو. شوێنی ڕووداوەکانیش هەولێرە، کە لە ڕۆمانەکەدا هەمووی دەبێتە (چاڵ). چاڵەکەش بەلای ئێمەوە گوزارشتە لە بەرزیی بیناکان و تاریکیی دڵ و دەروونی مرۆڤەکان. لەناو ئەم بینایانەدا ئاسمان بزر و خاکیش ون. ژیان لەناویاندا هەروەک ئەوەیە لە چاڵێک، لەناو بیرێک دا بژیت. ئەم فەزا ناخۆشحاڵە، یان تاریک و خەمناکە بۆچی؟ لەڕاستییدا نیشاندانی دونیایەکی خۆش و بەخشینەوەی هیوا و ئومێد و سەرکەوتن و بەختەوەربوون کارێکی فریودەرانەی ساختەیە، کە لە سیستەمی سەرمایەداری و کەسانی ئایینیی ساختەچی دەوەشێتەوە. ئەم ساختەییە هەر لە ناوەڕۆکی قسەی واعیزان و ڕێکلامی بازرگانی و کۆمپانیاکان دا نییە، بەڵکو بۆتە ناونیشانی کتێبانیش نزیک لەم شێوەیە: (چۆن لە ماوەی یەک ڕۆژدا دەبیتە سەرکەوتووترین مرۆڤی جیهان؟، چۆن لە ماوەی دوو ڕۆژدا بەختەوەر ببین؟ مرواری پەمبە، لاسکەگیای ناسکۆڵە، پێ و پووزی ژوولیا، ڕوومەت و گەردنی هەنگوینیی، ئاگری بچکۆلەی مۆم، قاوەی بە نەستەلە، ژینۆ و مەمکۆڵەکانی…). دەبینین شاعیران و نووسەرانێکی وا دەرکەوتوون هەرزە و عەوام بە نووسینی پەمەیی و سۆزاویی هەڵدەخەڵەتێنن و بانگەشەی جوانی و بەختەوەری دەکەن. لەبەر ئەوەی عەوام هۆشیار نییە، ئەمانە لە لیستی پڕخوێنەرترین نووسەران دا دەبن.\nئەم ڕۆمانە بە شێوازێکی هونەریی بەرز درووستکراوە. پارچەکان بە شێوەیەکی تۆکمە، تەواوکەری یەکترن یان دیمەنێک دەگوازنەوە کە خوێنەر زووتر چاوەڕێ بووە بیبینێت/بیخوێنێتەوە. شێواز کە بنەمایەکی گرنگی بەرهەمی ئەدەبی (شیعر، چیڕۆک و ڕۆمان)ە، لە زۆر شوێنی ئەم ڕۆمانە دەکرێ کاری لەسەر بکرێت و لێ بکۆڵدرێتەوە. لە هەڵبژاردنی ناوی کارەکتەر، پیشەکەی، تەمەنی، کات و شوێن، گێڕانەوە/ گواستنەوە، گێڕەرەوە، قسەکردن، هەڵسووکەوت، دیمەن…ئەمانە هەموویان تێکئاڵاون و بەیەکەوە پەیوەستن. بە جۆرێک هەموویان درووستکەری یەکترن، هۆکاری بوونی یەکترن. بۆ نموونە گەر بپرسین: کارەکتەری کچێکی گەنجی بیست و سێ ساڵان لە کۆمەڵگایەکی کۆنەپارێز، خێزانەکەی چۆن ڕێی پێدەدەن شەوان و ڕۆژان، لەگەڵ سێ کوڕان بێت و بچێ و شەڕ بکات و پایسکل لێ بخوڕێت؟ ڕۆمان (بەرهەمی ئەدەبی) ئەم کارەی بە نووسەرەکەی کردووە و ئەم خێزانەی بۆ درووستکردوون: دایکی لە جێ کەوتووە، باوکی پێدەچێ بارودۆخی دەروونیی لە جێ نەبێ، لوتێکی گەورە و درێژی وەک لووتی فیلی هەیە ((باوکم هەر دەڵێی چڵەئێسقانێکە، لووتی مینا لووتی فیلێک….بەسەر کراسەکەیدا شۆڕبۆتەوە، شۆڕبۆتەوە و گەیشتۆتە نێوان ڕانەکانی. ل: ٩)). و ئینجا زوو زوو خۆی هەڵدەداتە چاڵێکی ناو حەوشەکەیان. باپیریشی بەردەوام خەریکی ماکینەیە (( ڕەنگی ماکینەکانی گرتووە، سەروسەکوتی زۆربەی جار ڕەشداگەڕاوە. ل: ١٥)). ئارەزوو هیچ برایەکی نییە و تەنیا خوشکێکی بچووکی هەیە. بەم شێوەیە ڕۆماننووس فەزایەکی وای خوڵقاندووە کە کارەکتەرە سەرەکییەکەی بتوانێت بێت و بچێت. تەنانەت لە کاتی تەقینەوەکەش ئەم کارەکتەرە نامرێت و دەردەچێت. گەر مردبا کێ ڕۆمانەکەی ئاوا بەرجەستە دەکرد؟ ئەمەش پرسیارێکی نابەجێیە، چونکە وەک پێشتریش گوتمان ڕۆمانەکە هەر دەبوو بەم شێوەیە بووبا. گەر کەسانێک هەبن پێیانوابێ نەخێر دەکرا بە جۆرێکی تر بووبا. چاکە، بەڵام خۆ ڕۆمانەکە بەمشێوەیە خۆی گرتووە و بەمشێوەیەی ئێستا لەبەر دەستمانە کە هەیە. گەلێک نموونەی تر لە ڕۆمانەکەدا هەن دەبنە بەرجەستەکەری پلان (تەکنیک) ێکی تۆکمە، بۆ ئەوەی ڕۆمانەکە بخوڵقێ و شێوازەکەی هەر ئەو شێوازە بێ کە نیشان دەدەرێت و بەرجەستە دەکرێت.\nشەوە و تاریکە. ڕادەکەمە کۆڵان. کچێکی بچکۆلەی چاوگەورە….لێم ڕادەمێنێت. ل:٤٨)). مردوو قسە داکات!\n((فریشتەیەکی بچکۆلەی گۆڕەکەی داپیرە بە پێدزکێ سەر پلیکانەکان دەکەوێت. من خۆمی لێ نەبان دەکەم. پاڵ بە دەرگاکەوە دەنێت….فریشتەکە تەلەڤزیۆنەکە دادەگیرسێنێت و لە دیاری پاڵ دەداتەوە. ل: ١١٥)). فریشتە لە گۆڕ دێتە دەر و سەیری تیڤی دەکات!\n– زمان پایسکلێکی شکاو لێدەخوڕێت. ڕێبین خدر، بڵاوکراوەی نووسیار، چاپی یەکەم، ٢٠٢٠\n– هونەری ڕۆمان، میلان کۆندێرا، و: کەریم پەڕەنگ، دەزگای چاپ و پەخشی سەردەم، چاپی یەکەم، سلێمانی، ٢٠٠٨\n– پەردە، میلان کۆندێرا، و: کەریم پەڕەنگ، دەزگای چاپ و بڵاوکردنەوەی ئاراس، چاپی یەکەم، هەولێر، ٢٠١٢\n– ئەم هونەری شیعرە، خۆرخێ لویس بۆرخیس، و: سەیوان محەمەد، بڵاوکراوەی ناوەندی غەزەلنووس، چاپی یەکەم، ٢٠١٦


وه‌زیری ڕێگه‌وبانی سه‌رده‌می كۆماری كوردستان كۆچی دوایی كرد | Roji Kurd ڕۆژی کورد\nماڵەوە کوردستان ڕۆژهه‌ڵات وه‌زیری ڕێگه‌وبانی سه‌رده‌می كۆماری كوردستان كۆچی دوایی كرد\nوه‌زیری ڕێگه‌وبانی سه‌رده‌می كۆماری كوردستان كۆچی دوایی كرد\nبە پێی زانیارییەکانی ڕۆژی کورد، ئه‌مڕۆ یه‌كشه‌ممه ٢ی جۆزه‌ردان سمایل ئاغای ئێلخانیزاده ، وه‌زیری ڕێگه‌وبان له سه‌رده‌می كۆماری كوردستان ، له گوندی حه‌مامیانی سه‌ر به شاری بۆكان له ته‌مه‌نی ١١٤ ساڵیدا كۆچی دوایی كرد.\nسمایل ئاغای ئێلخانیزاده ساڵی ١٩٠٢ی زایینی له دایك بووه و له سه‌رده‌می كۆماری كوردستان له مه‌هاباد وه‌ك وه‌زیری ڕێگه‌وبان دیاری كراوه و كاری كردووه\nته‌رمی سمایل ئاغای ئێلخانیزاده ئه‌مڕۆ به به‌شداریی جه‌ماوه‌رێكی به‌رچاوی ناوچه‌كه له گوندی حه‌مامیان ، زێدی باب و باپیرانی به خاكی پیرۆزی نیشتمان سپێردرا .\nبه پێی زانیاریه‌كانی ڕۆژی كورد ، بڕیار بووه ته‌رمی سمایل ئاغای ئێلخانیزاده سبه‌ینێ و به به‌شداریی خه‌ڵكانێكی به‌رچاو به خاك بسپێردرێ ، به‌ڵام ئیداره‌ی ئیتلاعاتی فشاری بۆ سه‌ر بنه‌ماڵه‌ی ئێلخانیزاده هێناوه و پێی ڕاگه‌یاندوون كه ده‌بێ هه‌ر ئه‌مڕۆ به خاك بسپێردرێ .\nئیسماعیل ئیلخانی زادە کوڕی مەحموود ئاغا، لە گوندی حەمامیان، سەر بە باژێری بۆکان لە کوردستانی خۆرهەڵات له دایك بووە.\nکابینەی وەزیرانی کۆمار پێکهاتبوو لە:\nسەرۆک وەزیران: حاجی بابە شێخ\nوەزیری ئابووری: ئەحمەد ئیلاهی وەزیری\nوەزیری فەرهەنگ: مەناف کەریمی\nوەزیری تەندروستی (بیهداری): سەیید محەمەد ئەیووبیان\nبابەتی پێشووبیروڕای ئازاد پ ك ك، یه‌ك ساڵ دوای كێله‌شین\nبابەتی دواتردۆخی نالەباری پەنابەران لە دورگەکانی یۆنان/شەڕی مەزهەبی بەشێک لە گرفتەکانیانە


CHRA.TV - په‌یامم بۆ ئه‌و به‌ناو میدیاكارانه‌ی بوون به‌بریكاری من و به‌ناوی من قسه ئه‌كه‌ن....\nله‌ده‌زگاكه‌ی .خوێنه‌رانی به‌رێزی ئه‌م ووتاره‌م ئه‌مه‌وێت راستی چه‌ند به‌ربه‌ستێكتان بۆ ئاشكرا بكه‌م كه نه‌خۆشه‌كان ئه‌ممانه‌ی قۆرغی میدیای وه‌رزشیان كردووه چۆن له‌چه‌ند ده‌زگایه‌ك به‌ناوی من بوونه‌ته ووته‌بێژ و بریكاری من ته‌نها ئامانجیان ئه‌وه بووه خۆیان له‌شوێنی كاركردنیان بمێننه‌وه و خۆیان هه‌میشه ژماره بن له‌میدیای وه‌رزشی كوردی ..\nبه‌رێزێك زار و بن زاری و فه‌یس بووكه‌كه‌ی سه‌یر بكه‌ی ئه‌لێی ئه‌وه شه‌والی و فارس عه‌واز و ره‌وف خه‌لیفه ئه‌بێت چ بێژه‌ر و میدیاكارێكی وه‌رزشی بێت كه‌چی كاری میدیای كردۆته پیشه وه‌ك پیشه‌ی بازرگانی مامه‌له‌ی پێوه ئه‌كات ووتبووی ووشه‌یه‌ك نالێم گه‌ر دینارێكی له‌گه‌ل نه‌بێت ئه‌و به‌رێزه هه‌میشه له‌به‌رنامه و راپۆرته‌كانی چونكه به‌رژه‌وه‌ندی هه‌یه له‌گه‌ل به‌رپرسانی وه‌رزشی سوود مه‌نده به‌رنامه‌كانی چاو پۆشی كردن بووه له كاره ناباشه‌كانی به‌رپرسانی وه‌رزشی و كاكی به‌ناو میدیاكار خراپه‌كان ئه‌كات به‌باش و شان و بالی به‌رپرسانی وه‌رزشی به‌دروشمی گه‌وره پییان دا هه‌لده‌لێت . جگه له‌وه‌ی ئه‌و به‌رێزه چه‌ندین پۆخله‌واتی تری هه‌یه به‌به‌لگه‌وه سه‌رجه‌میانم لایه له‌كاتی پێویست گه‌ر بێتوو به‌رده‌وام بێت به‌ناوی من قسه بكات ئه‌وا په‌ره له‌سه‌ر گه‌نده‌لی و كاره‌ساتباریه‌كانی ئه‌و به‌رێزه باس ده‌كه‌م . ئه‌و به‌رێزه له‌ده‌زگایه‌كی وه‌رزشی دوایی ئه‌وه‌ی ئه‌و ده‌زگایه وویستوبیان په‌یوه‌ندیم پێوه بكه‌ن و كاریان له‌گه‌ل بكه‌م ئه‌و به‌رێزه وه‌ك بریكاری من هاتبووه قسه ووتبووی شوان مه‌هێنن زۆر نزیكه له‌من شوان ئه‌و نایه‌ته ئه‌و ده‌زگایه خۆیی قسه‌ی له‌گه‌ل من كردووه . به‌داخه‌وه بۆ مرۆڤی ئاوا برواتان هه‌بێت ئه‌و به‌رێزه هاورێی نزیكم نیه به‌لام بۆچی قۆرغی له‌كار كردن له‌ده‌زگا وه‌رزشیه‌كان . بۆچی به‌ناو قسه‌كردن ئه‌وه چ ئه‌ده‌بێكه ئه‌و به‌رێزه به‌كاری هێناوه رێگری دروست كردووه له‌به‌رده‌م ئه‌وه‌ی من له‌و ده‌زگایه وه‌رزشیه وه‌رنه‌گیرێم به‌رێزم په‌یامم بۆ جه‌نابت ئه‌ده‌ب بزانه چیه . هاتنم بۆ ئه‌و ده‌زگا وه‌رزشیه نانی تۆم نه‌ئه‌بری به‌لام بۆچی تۆ ترست هه‌یه گه‌ر بێتوو من بێم له‌و ده‌زگا وه‌رزشیه كار بكه‌م .\nسه‌یرێكی تر ......\nبه‌رێزێكی تر بێ ئه‌وه‌ی هاورێم بێت له‌ده‌زگایه‌كی وه‌رزشی ووتبووی شوان عه‌زیز كێشه‌ی زمانی هه‌یه له‌قسه كردن زمانی ئه‌گیرێت . په‌یامم بۆ ئه‌و به‌رێزه خۆزگه هاورێی من ئه‌بووی خۆزگه منت ناسیبا تا ئه‌وه‌ی بزانی زمانم ئه‌گیرێت وه‌یان ئه‌وه‌ی تۆ بلاوی ئه‌كه‌یه‌وه چه‌واشه‌كاریه له‌سه‌ر من . رێگریه . به‌رێزم راست گۆ به له‌قسه‌كردنت له‌خوای گه‌وره به‌زیاد بێت زمانم ناگیرێت كێشه‌ی زمانم نیه به‌لام چه‌واشه‌كارێكی وه‌ك تۆ كه راستی نالێت هه‌میشه له ره‌شبینی دا چونكه راستی نالێی دلنیام له‌وه‌ی مرۆڤێكی سه‌ركه‌وتوو نابی له‌ژیان . هیوادارم جارێكی تر له‌ده‌زگا وه‌رزشیه‌كه‌ت به‌ناوی من قسه نه‌كه‌ی و نه‌بی به بریكاری من .\nخوێنه‌رانی به‌رێزی ئه‌و ووتاره‌م له‌كۆتادا به‌نده بێ ئه‌وه‌ی ئاگاداربم له‌و كارانه‌ی ئه‌و به‌رێزانه و ئه‌و به‌ناو میدیاكارانه كردوویانه خۆشبه‌ختانه چونكه چه‌واشه‌كاری بوو له‌به‌رامبه‌ر من مرۆڤی نه‌خۆش ئه‌نجامیان دا كوڕی چاك و به‌رێز پێیان راگه‌یاندم ووتیان ئه‌و جۆره مرۆڤانه ئه‌و كارانه‌یان به‌رامبه‌ر تۆ ئه‌نجام داوه به‌لام له‌كۆتادا پێیان ئه‌لێم له‌قسه‌كردن راستگۆ بن و ترستان نه‌بێت گه‌ر كه‌سێكی تر ئه‌لفێكی تری زانی له‌ئێوه ترستان نه‌بێـت نابم به‌هۆكارێك بۆ ئه‌وه‌ی شوێنه‌كه‌ی ئێوه بگرم ئه‌و شوێنه پیرۆزی ئێوه بێت ئێوه هه‌میشه له‌چه‌واشه‌كاری و ماستاو ساردكردنه‌وه دابن شوێنتان پۆلاینه . به‌لام ئامۆژگاریتان ئه‌كه‌م ئه‌ده‌ب بزانن چیه مه‌بن به بریكار و ووته‌بێژی كه‌س . ئه‌لف و بێی و رێسا و یاساكانی كاری رۆژنامه‌وانی بخوێنن چونكه ئێوه به‌رێكه‌وت بوون به میدیاكار و بۆیه ترستان له‌كه‌سی به‌رامبه‌ر هه‌یه ...........


بەلای مێژوونووس و توێژەرانەوە شیعە پەڕگیرەكان بەو گروپانەی شیعە وتراوە، كە سەبارەت بە پێشەواكانیان زیادەڕەویان كردووە و سنووری مرۆڤبوونی ئەوانیان تێپەڕاندووە، سیفاتی خوایەتی و پێغەمبەرایەتیان پێداون.\nلەمبارەوە شەهرستانی دەڵێت "شیعە پەڕگیرەكان ئەو گروپ و كۆمەڵانەی شیعە بوون، سەبارەت بە پێشەواكانیان زیاد رۆیشتوون، سنووری مرۆڤبوونیان تێپەڕاندوون، حوكمی خوایەتیان بەسەردا سەپاندوون، بەجۆرێك هەندێكجار پێشەواكەیان بە خودا چواندووە، هەندێكجاریش خودایان بە پێشەواكەیان چواندووە"1 .\nیان گەورە زانای شیعەی ئیمامی، شێخ موفید، دەڵێت "پەڕگیڕ و لادەرە بە رووكەش موسوڵمانەكان، ئەوانەن بڕیاری خوایەتی و پێغەمبەرایەتیانداوە بۆ ئیمام عەلی و نەوەكانی، سنووریان بەزاندووە لە وەسفكردنیاندا، ئەوانە گومڕا و كافرن" 2.\nشایانی ئاماژە پێدانە، زیادەڕەوی و سنووربەزاندن لە ئاییندا، وەك ئاراستەیەكی هزریی، لە نێو گروپەكانی خەواریج، موعتەزیلە، شیعە و سۆفی و هەندێك لە فەرموودەناسانیشدا، بە شێوازی جۆراوجۆر بوونی هەبووە، بەڵام تایبەتكردنی چەند گروپێكی شیعە بە ناوی پەڕگیر و سنووربەزێن یان لادەر، بۆ ئەوە دەگەڕێتەوە، ئەو گروپە شیعانە سنووری عەقڵ و لۆژیكیان بەزاندووە، زۆربەیان بە ئاشكرا ویستوویانە دژایەتی ئایینی ئیسلام بكەن و بنەما سەرەكیەكانی بشێوێنن، لەبەر ئەمە هەركات بەرەهایی گوترا لادەرەكان یان پەڕگیر و سنووربەزێنەكان، مەبەست گروپە شیعە پەڕگیرەكانە.\nئەوەشمان لە بیر نەچێت مێژوونووسان و پسپۆڕانی بواری گروپ و مەزهەبە ئایینیەكان لە تۆماركردنی ناوی گروپە شیعە پەڕگیرەكاندا زیادەڕەوی زۆریان كردووە، ناوی چەندین گروپیان هێناوە كە لە واقیعدا بوونییان نەبووە، یان بە هۆی بیرۆبۆچوونێكی نامۆ و دژەباوەوە نیسبەتی گروپیان داوە بۆلای چەندین كەسایەتی، هاوكات زۆربەی ئەو گروپانەش لە سەرچاوە شیعی و سوننیەكاندا ناویان هاتووە، لە ئەمڕۆدا بوونیان نییە، كە گرنگترینیان بریتی بوون لە: سەبەئیەكان، موغیریەكان، بەیانیەكان، جەناحیەكان، خەتابیەكان، رەزامیەكان، مەنسوریەكان، حەربیەكان، نوسەیریەكان، عەلبائیەكان، نوعمانیەكان... 3.\nبیروبۆچوونی شیعە پەڕگیرەكان\nلە نێو بیروبۆچوونی گروپە شیعە پەڕگیرەكاندا چەندین كولتوور و بیرۆكەی پاشماوەی یۆنانیەكان و ئایینە كۆنەكانی هیند و ئێران و غنوسیەتی مەسیحی بەدیدەكرێت، كە دەتوانین بە گشتی دابەشیان بكەین بەسەر چەند خاڵێكدا:\nیەكەم: بیرۆكەی ئاوێتەبوون و بەرجەستەبوونی خوایی، ئەم بیرۆكە بەتەواوەتی دژی بنەمای یەكتاپەرستیە، كە ئایینی ئیسلامی لەسەر بەندە، گروپە پەڕگیر و لادەرەكان بیرۆكەی ناوبراویان لە غنوسیەتی مەسیحی و دوالیزمی فارسیەوە وەرگرتووە 4.\nبەلای زۆرێك لە توێژەرانەوە عەبدوڵای كوڕی سەبە‌ء یەكەم كەس بووە بانگەشەی بۆ ئەم بیرۆكەیە كردووە، رایگەیاندووە كە پێشەوا عەلی كوڕی ئەبی تالیب خودای راستەقینە و بە هەقە، دواتر بیرۆكەی ناوبراو لەبیروبۆچوونی زۆرێك لە گروپە لادەرەكاندا رەنگیداوەتەوە، بۆ نموونە: جەناحیەكان پێیانوابووە رۆحی خودا لە نێو پێغەمبەران و پێشەوایاندا رەنگیداوەتەوە. هەروەك وتوویانە: رۆحی خوای پەروەردگار چۆتە ئادەمەوە، دواتر بە پێغەمبەراندا گوزەری كردووە تا گەیشتۆتە پێشەوا عەبدوڵای كوڕی موعاویە، هەروەها بەیانیەكان وتوویانە: بەشێكی خوایەتی لە پێشەوا عەلیدا رەنگیداوەتەوە و ئاوێتەی جەستەی بووە، بەهۆیەوە كات و شوێن و روودانی رووداوەكانی داهاتووی زانیوە، یاخود عەلبائیەكان وتوویانە: رۆحی خوایەتی ئاوێتەی جەستەی پێنج كەس بووە: پێغەمبەر، عەلی، فاتیمە، حەسەن و حسەین 5.\nلەلایەكی دیەوە خەتابیەكان لایانوابووە جەعفەری سادق لە بنەڕەتدا خودابووە، دواتر كە هاتۆتە سەرزەوی بەرگی مرۆڤی پۆشیوە و لەشێوەی مرۆڤدا دەركەوتووە 6. بەهەمان شێوە دروزەكانیش لە سەرەتای سەدەی پێنجەمی كۆچیدا بانگەشەی خودایەتی خەلیفەی فاتیمی (الحاكم بأمرالله)یان دەكرد7.\nیان هەندێك لە شیعەكانی پێشین و گروپی شەیخیەكان كە لە كۆتایی سەدەی هەژدەدا دەركەوتن، باوەڕیان وابووە خودا كاروباری دروستكردن، رزق و رۆزیدان و مراندنی بە عەلی سپاردووە 8.\nدووەم: بیرۆكەی چواندن و بەجەستەكردن، ئەم بیرۆكەیە لەنێو گروپە لادەرەكانی شیعە و هەندێك لە فەرموودەناساندا بڵاوبووە، بەیانی كوڕی سەمعان لایوابووە پەرستراوەكەی بەتەواوی وەك مرۆڤە لە ڕووی هەبوونی سەرجەم ئەندامەكانی جەستەوە. یان موغیرەی كوڕی سەعیدی بەجەلی وتوویەتی: خوای گەورە لەشێوەی مرۆڤێكی نورانیدایە و تاجێكی لەسەردایە، مەعریفە و زانین و حیكمەت لە دڵی هەڵدەقوڵێت 9.\nهەروەها ئەبومەنسوری عەجەلی ئیدیعای ئەوەی كردووە، كە بەرزكراوەتەوە بۆ ئاسمان و خوای پەروەردگاری بینیوە، دەستی بەسەریدا هێناوە، پێیڕاگەیاندووە كە بگەڕێتەوە سەر زەوی و پەیامی خوایی بگەیەنێت. یاخود هەندێكی تر وتوویانە خودای پەروەردگار حەوت بستە بە بستی خۆی 10.\nسێیەم: بیرۆكەی راڤەكردنی هەڵە بۆ دەقە شەرعیەكان، زۆربەی گروپە شیعیە لادەرەكان بۆ پشتگیری راكانیان، پەنایان بردۆتە بەر راڤەكردنی دوور و هەڵە و بێمانا بۆ دەقەكانی قورئان و سوننەت.\nبۆ نموونە: جەناحیەكان زۆربەی حەرامكراوەكانی وەك: مردارەوەبوو، گۆشتی سەگ و بەراز، خواردنەوە سەرخۆشكەرەكان، قوماریان حەڵاڵكردووە 11، بەهۆی راڤەكردنی هەڵەیان بۆ ئایەتی: (لَيْسَ عَلَى الَّذِينَ آمَنُوا وَعَمِلُوا الصَّالِحَاتِ جُنَاحٌ فِيمَا طَعِمُوا إِذَا مَا اتَّقَوا وَّآمَنُوا وَعَمِلُوا الصَّالِحَاتِ ثُمَّ اتَّقَوا وَّآمَنُوا ثُمَّ اتَّقَوا وَّأَحْسَنُوا ۗ وَاللَّهُ يُحِبُّ الْمُحْسِنِينَ) سورە المائدة: 93.\nیاخود هەندێك لە خەتابیەكان پێیانوابووە مەبەست لە بەهەشت ئەو خێر و خۆشی و لەشساغی و نیعمەتانەیە كە مرۆڤەكان لە دنیادا پێیدەگەن، هەروەها دۆزەخیش بریتییە لەو ناخۆشی و ناڕەحەتی و نەخۆشی‌و دەردو بەڵایانەی بەسەر مرۆڤدا دێن 12.\nلەلایەكی دیەوە بەیانی كوڕی سەمعان وتوویەتی: خوای گەورە هەموو بەشێكی لەناو دەچێت رووی نەبێت13، بەپێی ئایەتی: (كُلُّ شَيْءٍ هَالِكٌ إِلَّا وَجْهَهُ ۚ لَهُ الْحُكْمُ وَإِلَيْهِ تُرْجَعُونَ) سورة القصص: ٨٨. یان: (وَيَبْقَىٰ وَجْهُ رَبِّكَ ذُو الْجَلَالِ وَالْإِكْرَامِ) سورة الرحمن: ٢٧ .\nیان هەندێكی تر وتوویانە: خودا لە شێوەی پیاوێكی نورانیدایە، چونكە پێغەمبەر (دروودی خوای لەسەربێت ) فەرموویەتی: "إن الله خلق يَ‌دم علي صورته" يان: " إن الله خلق يَ‌دم علي صورة الرحمن" 14. یاخود بەیانیەكان وتوویانە: بەیانی كوڕی سەمعان پێغەمبەر و رێنیشاندەرە 15، بەپێی ئایەتی: (هَٰذَا بَيَانٌ لِّلنَّاسِ وَهُدًى وَمَوْعِظَةٌ لِّلْمُتَّقِينَ) ال عمران: ١٣٨.\nچوارەم: بیرۆكەی ئاڵوگۆڕی رۆح، باوەڕبوون بە ئاڵوگۆڕی رۆح لە بنەڕەتدا دەگەڕێتەوە بۆ سومنیە، بەراهیمە، مەزدەكی، سابیئەكان و هەندێك فەیلەسوفی كۆنی یۆنان، زۆربەی گروپە شیعە پەڕگیرەكانیش ئەو بیرۆكەیان بە زیادەوە وەرگرتووە و بە چەندین شێواز تەعبیریان لێكردووە، گومانی تێدا نییە باوەڕبوون بە بیرۆكەی ئاڵوگۆڕی رۆح سەردەكێشێت بۆ هەڵوەشاندنەوە و رەتكردنەوەی رۆژی دوایی و پاداشت و سزا 16.\nپێنجەم: بیرۆكەی بەردەوامیی پێغەمبەرایەتی، بەلای گروپی جەناحی و مەنسوری و هەندێك لە ئیسماعیلیەكانەوە پێغەمبەرایەتی زنجیرەیەكی ئەڵقە ئەڵقەی بەردەوامی نەبڕاوەیە، لەهەموو سەردەمێكدا دەبێت پێغەمبەر هەبێت، نابێت لە هیچ كات و سەردەمێكدا دنیا بێ پێغەمبەر بێت 17.\nشەشەم: بیرۆكەی مردنی رووكەش، بەلای توێژەرانەوە عەبدوڵای كوڕی سەبەء یەكەم كەس بووە ئەم بیرۆكەیەی وروژاندوە و بانگەشەی بۆكردووە، كاتێك پێشەوا عەلی وەفاتی كرد، عەبدوڵا وتی: ئەوەی مردووە عەلی نییە، بەڵكو شەیتانێكە خۆی خستۆتە بەرگ و شێوەی عەلیەوە، عەلی بەرزكراوەتەوە بۆ ئاسمان هەروەك چۆن عیسا بەرزكرایەوە 18.\nحەوتە: بیرۆكەی گەڕانەوە، بیرۆكەی گەڕانەوەی پێشەواكان لە دوای مردنیان یان لەدوای لەبەرچاونەمان و ونبوونیان، بە گشتی مەزهەبی تێكڕای گروپە شیعیەكانە جگە لە زەیدیەكان، هاوكات گروپە پەڕگیڕ و لادەرەكانی شیعە زیادەڕۆیی زۆریان تێدا كردووە.\nئەوەی مایەی سەرنجە زۆربەی گروپە شیعەكان بیرۆكەی فریادرەس یان گەڕانەوەیان زۆرتر بۆ مەرامی سیاسی بەكارهێناوە، هەمیشە لە كاتی شۆڕش و راپەڕینەكاندا بانگەشەی گەڕانەوەی پێشەوا و جێبەجێكردنی دادپەروەریان لەسەر دەستیدا كردووە .\nهەشتەم: بیرۆكەی بێدینی و ئیباحیەت، ئەم بیرۆكەیە لە بیر‌وبۆچوونی مەزدەكیەكانەوە وەرگیراوە، مەعمەریەكان كە سەر بە گروپی خەتابیەكان بوون سەرجەم كارە یاساغكراوەكانی وەك: مەیخواردنەوە، بەدڕەوشتی، قوماركردنیان حەڵاڵكردبوو، وازیانهێنابوو لە جێبەجێكردنی واجبە شەرعیەكانی وەك: نوێژ، رۆژو، زەكات، حەج و ... تاد. بە هەمان شێوە مەنسوریەكان ڕاشكاوانە رێیانداوە بە نێربازی، زینا، مارەكردنی دایك، كچ خوشك، پوور، خوشكەزا و برازا. یان هەندێكیان وتوویانە: تەنها باوەڕت بە پێشەوا هەبێت و بیناسیت، ئیتر هەرچی بكەیت تاوان نییە و حەرام نییە 19.\nشایانی باسە، تێكڕای ئاڕاستە و مەزهەبە ئیسلامییەكانی وەك: شیعەی ئیمامی، زەیدی، ئیسماعیلیە میانڕەوەكان، خەواریج، موعتەزیلە، ئەشعەری، ماتوریدیەكان، ئەهلی فیقهـ و فەرموودەناسان كۆك و یەكدەنگن لەسەر كافركردنی ئەو گروپە شیعیە پەڕگیر و لادەرانە و خستنە دەرەوەیان لە بازنەی ئیسلام.\nهەرچەندە لە ئەمڕۆدا بێجگە لە هەندێك پاشماوەی دروزەكان، هیچكام لەو گروپە شیعیە پەڕگیرانەی پێشوو بوونیان نەماوە، بەڵام لە كۆتایی سەدەی هەژدەیەم و سەرەتاكانی سەدەی نۆزدەدا چەند كۆمەڵ و گروپێكی نوێ لەدایكبوون، بیروبۆچوونەكانیان بارگاوی بوو بە فەلسەفەی ئیشراقی و هزری ئیسماعیلی و دەربڕینی ئاماژەی سۆفیگەریانە. لەگەڵ زیادەڕەوی و سنووربەزاندنیان لە هەڵسەنگاندن و ناساندنی پێشەوا پارێزراوەكاندا، كە دەتوانین گروپی (شەیخیەكان) بە گرنگترینیان دابنێن بە لەبەرچاوگرتنی كاریگەری و فراوانی سنووری بڵاوبوونەوەیان.\nلە كۆتایی سەدەی هەژدەیەم و لەسەروبەندی ململانێی توندی هەردو ئاڕاستەی ئەخباری و ئوسوڵیەكانی شیعەی ئیمامیدا20، كەسایەتی شێخ ئەحمەد زەینەدینی ئەحسائی (1825، یان 1826ز) مردووە، وەك فەیلەسوفێكی ئیشراقی و زانا و عاریفێكی گەورەی شیعە بە چەندین بۆچوونی نامۆوە دەردەكەوێت.\nشێخ ئەحمەد بە رابەر و بنیاتنەری گروپی (شەیخیەكان، یان ئەحسائیەكان) دادەنرێت، كە توانی لە ماوەیەكی كەمدا و لە ئاكامی گەڕانی بەردەوامی بە نێو مەڵبەندە سەرەكیەكانی شیعەدا لە ئێران و عێراق و رۆژهەڵاتی عەرەبستانی سعودیە، كاریگەری بەهێز لەسەر زۆرێك لە زانایان و خەڵكە گشتیەكە بەجێبهێڵێت.\nئەگەر پێشتر خاڵی جیاوازیی و گرفتی سەرەكیی گەورە مەرجەع و زانایانی ئوسوڵی لەگەڵ ئەخباریەكاندا لە بابەتی جێگرەوەی پێشەوا و ئیجتیهادكردندا خۆیدەبینیەوە، ئەمجارە جیاوازیەكان لە زیادەڕۆیی و سنووربەزاندن لە ناساندنی كەسایەتی و سیفاتی پێشەوا پارێزراوەكاندا دەردەكەوێت. هەربۆیە زانایانی هەردو ئاڕاستەی ئەخباری و ئوسوڵی زۆر بەتوندی دژایەتی ئەحسائی دەكەن و تۆمەتباری دەكەن بە چەندین رای سەیر و نامۆ، هانی لێپرسراوان دەدەن بە راوەدوونان و گرتن و كوشتنی، تا سەرەنجام لە نزیك شاری مەدینە كۆچی دوایی دەكات و لە بەقیع دەنێژرێت 21.\nبە پێی سەرچاوە مێژوویی و كتێبناسیەكان ئەحسائی خاوەنی زیاتر لە سەد كتێب و پەیامە لە زانستە باوەكانی سەردەمی خۆیدا22، گرنگترینیان، كتێبـی (شرح الزیارة الجامعة الكبیرة) كە راشكاوانە بۆچوونە سەرەكیەكانی لەخۆدەگرێت، هاوكات هەر بەهۆی ئەم كتێبەشەوە تۆمەتباركراوە بە زیادڕەوی و لادان لە هێڵی سەرەكیی مەزهەبی شیعە.\nلە پاش مردنی ئەحسائی یەك لە زرنگترین قوتابیەكانی بەناوی سەید كازمی رەشتی (1843ز) مردووە، جێگەی دەگرێتەوە و بانگەشە بۆ بۆچوونەكانی ئەحسائی دەكات، بۆ ئەم مەبەستەش هەوڵدەدات لە كاتی بۆنە و یاد و مەراسیمە تایبەتەكانی شیعەدا لە هەردوو شاری نەجەف و كەربەلا خەڵكانێكی زۆری ناوچە جیاوازەكان ئاشنا بكات بە بیر و بۆچوونی مامۆستاكەی، لەم پێناوەشدا چەندینجار دووچاری ئازاردان و راوەدوونان و سوكایەتی پێكردن بووە لەلایەن فەقیهـ و زانایانی شیعەوە23.\nلەپاش مردنی سەید كازمی رەشتی، شەیخیەكان دوو لقی گەورەیان لێدەبێتەوە، هەركامیان خۆی بە نوێنەری راستەقینە و جێگرەوەی ئەحسائی و رەشتی لەقەڵەمدەدات، ئەوانیش:\n1- میرزا شەفیعیەكان (شەیخیەكانی تەبرێز ) یان ئەسكوئیەكان: لە گرنگترین كەسایەتیەكانیان: حەسەن گەوهەر (1849ز) مردووە، موحەمەد حسەین مامقانی(1852ز) مردووە، میرزا شەفیعی تەبرێزی (1883ز) مردووە، موحەمەد باقری ئەسكوئی (1883ز) مردووە 24.\n2- كەریم خانیەكان (شەیخیەكانی كەرمان): شوێنكەوتەی موحەمەد كەریم خانی قاجاری(1871ز) مردووە25.\nهەندێك لە مێژوونووسان لایانوایە گروپی (بابیەكان)یش لقی سێیەمی شەیخیەكان بوون، ئەوكاتەی كازمی رەشتی كۆچی دوایی دەكات، یەكێك لە قوتابیەكانی بە ناوی سەید عەلی موحەمەد شیرازی بانگەشەی نوێنەرایەتی و جێگرەوەی رەشتی دەكات، هاوكات ئیدیعای ئەوە دەكات كە وەك دەرگایەك وایە بۆ گەیشتن بە مەهدی چاوەڕوانكراو، بەڵام شەیخیەكان بە هەردوو لقە سەرەكیەكەیانەوە بە توندی ئەمە رەتدەكەنەوە 26.\nشەیخیەكان لەگەڵ بەردەوامیی تۆمەتباركردنیان و دژایەتی بەردەوامی زانایانی شیعە بۆ بیرو بۆچوونەكانیان و هەوڵی تیرۆركردنی بانگخوازانیان، توانیان لە ماوەیەكی كەمدا كاریگەریان هەبێت و سەرنجی خەڵكانێكی زۆر لە ناوچە جیاوازەكان بۆلای خۆیان رابكێشن. هۆكاری ئەمەش دەگەڕێتەوە بۆ ئەوەی ئەوكات جەماوەری شیعە بێزار بوون لە ستەم و نادادپەروەریی لێپرسراوان‌و ململانێی توندی ئەخباری و ئوسوڵیەكان، زۆربەی پێگەیشتوان و رۆشنبیرانیش لە حاڵەتی گومان و دڵەڕاوكێی فكریدا بوون سەبارەت بە هەندێك لە مەسەلە عەقیدەییەكان، لایەنی رۆحی بەتەواوی وەلانرابوو، لێرەوە شێخ ئەحمەدی ئەحسائی وەك فریادرەسێك دێتە مەیدان و دەردەكەوێت، بانگەشەی چاكسازی و پێداچوونەوە بە كولتووری پێشیندا دەكات، هانی زانایان دەدات بۆ یەكڕیزی شیعە و كاڵكردنەوەی جیاوازیەكان، گرنگیەكی زۆر دەدات بە زیندووكردنەوەی لایەنی رۆح و جێبەجێكردنی كارە پەرستشیەكان، جەختدەكاتەوە لەسەر تەبایی نێوان فەلسەفە و شەریعەت، لەسەرو ئەمانەشەوە بیرۆكەی نزیكبوونەوەی دەركەوتنی مەهدی و نەمانی ستەمكاریی گەشە پێدەدات 27.\nلەگەڵ ئەوەی شەیخیەكان هەر لە سەردەمی شێخ ئەحمەدی ئەحسائی و لەوەدواش خۆیان لە هێڵی سەرەكیی شیعەی ئیمامی جیانەكردۆتەوە، لە زۆربەی بابەتە فیقهی و كەلامیەكانیشدا هاوڕان، بەڵام زۆرێك لە زانایانی شیعەی ئیمامی وەك گروپ و ئاڕاستەیەكی پەڕگیر و لادەر وێنایان كردوون و بەكافریان لەقەڵەمداون، لەم پێناوەشدا چەندین كتێب لە دژیان نووسراوە 28. لێرەدا دەتوانین گرنگترین ئەو مەسەلە و بابەتانەی بوونە مایەی ئەو جۆرە حوكمدانە قورسە بەسەریاندا لە چەند خاڵێكدا بخەینە روو:\nیەكەم: سنووربەزاندن سەبارەت بە پێشەواكان، مەسەلەی زیادەڕۆیی و سنووربەزاندن لە ناساندنی كەسایەتی پێشەوا پارێزراوەكان و سیفاتەكانیاندا گرنگترین مەسەلەیەكە شەیخیەكانی پێ تاوانباركراوە، ئەمەش راستیەكە لە زۆرێك لە نووسراوەكانیاندا رەنگیداوەتەوە.\nئەگەر بە وردی لە هەرچوار بەرگی كتێبـی (شرح الزیارة الجامعة الكبیرة)ی شێخ ئەحمەدی ئەحسائی بڕوانین، چەندین وتە و دەربڕینی تێدایە راشكاوانە سنووری مرۆڤبوونی پێغەمبەر و پێشەواكانی تێدا بەزێنراوە، زۆرێك لەو سیفەت و خەسڵەتانەی تایبەتن بە خودا دراونەتە پاڵ پێشەواكان 29.\nشەیخیەكان لایانوایە خودای باڵادەست پێغەمبەر و فاتیمە و دوازدە پێشەواكەی لە نووری خۆی دروستكردووە، لە پێش سەرجەم دروستكراوانی ترەوە، دواتریش كاروبارەكانی دروستكردن، رزق و رۆزیدان، مراندن، هەموو ئەمانەی بەوان سپاردووە، هەر ئەوان هۆكاری دروستبوونی بوونەوەرانن 30.\nیان سەید كازمی رەشتی لە راڤەی ئایەتی (تَنَزَّل الملئكة والروح فيها) دەڵێت: فریشتە واتە پێشەواكان، رۆحیش مەبەست پێشەوا عەلی كوڕی ئەبی تالیبە31.\nدووەم: بنەما سەرەكیەكانی ئایین و باوەڕداری لای شەیخیەكانی كەرمان یان كەریم خانیەكان لە چوار خاڵدا خۆیدەبینێتەوە:\n1- ناسینی خودا.\n2- ناسینی پێغەمبەر (درودی خوای لەسەر بێت).\n3- ناسینی پێشەواكان.\n4- پایەی چوارەم كە بریتیە لە زنجیرەی پەیوەندی نێوان پێشەوای نادیار و خەڵك، بەرای كەریم خانیەكان دەبێت لە هەموو سەردەمێكدا كەسێك هەبێت راستەوخۆ پەیوەندی بكات بە پێشەوای نادیارەوە و لە رێگەیەوە كاروبارەكانی شەریعەت بە خەڵك بگەیەنێت 32.\nبەڵام شەیخیەكانی تەبرێز یان میرزا شەفیعیەكان لایانوایە ئەم پەیوەندیە راستەوخۆ نییە بەڵكو لە رێگەی كەشف و ئیلهامەوەیە، هەربۆیە ئەم گرووپە هەندێكجار بە كەشفیەكان ناوزەدكراون 33.\nسێیەم: مرۆڤەكان لە رۆژی دواییدا بە رۆح زیندوو دەبنەوە، نەك بە جەستەی دنیایی 34.\nچوارەم: شەوڕەوی و بەرزكردنەوەی پێغەمبەر (دروودی خوای لەسەر بێت) بۆ ئاسمان بە رۆح بووە نەك بە جەستە، هەندێك لایانوایە ئەم رایە رای كەریم خانیەكان بووە نەك رای ئەحسائی، هەندێكی تر دەڵێن: رای ئەحسائیش بووە، بەڵام دواتر لێی پەشیمان بۆتەوە35.\nپێنجەم: موعجیزەی مانگ لەتبوون بە حەقیقی رووینەداوە، بەڵكو وێنەی مانگ لەبەرچاودا لەتبووە36.\nشەشەم: پەنابردنە بەر دەربڕینی سیمبولی و لێكدانەوەی زۆر ئاڵۆز و مەتەڵئامێز و لوغزاوی هاوشێوەی ئیبن عەرەبی سۆفی، لە راڤەكردنی كاروبارە پەرستشیەكاندا 37.\nئەمانە و چەندین راوبۆچوونی تر شەیخیەكانی پێ تۆمەتباركراون و بەهۆیەوە بە گروپێكی لادەر و سنووربەزێنی شیعە ناوزەدكراون، لە ئەمڕۆدا شەیخیەكان بە پەرت و بڵاوی لە هەندێك ناوچەی ئێران، بەسرە، ئەحسا، كوەیت و بەحرەین بوونیان هەیە.\n1- الشهرستاني: الملل والنحل، صححه وعلق عليه: أحمد فهمي محمد، دار الكتب العلمية، بيروت، ط2، 1992، 1/176.\n2- المفيد، محمد بن محمد: تصحيح العقائد الإمامية، تحقيق: حسين دركاهي، مؤسسة الإمام الصادق، قم، ط1، 1413ﻫ.ق، ص 131.\n3- البغدادي: الفرق بين الفرق، تحقيق: عثمان الخشت، مكتبة ابن سينا، القاهرة، ص203.الشهرستاني: سەرچاوەی پێشوو، 1/177-193. عبد الحميد، عرفان: دراسات في الفرق والعقائد الإسلامية، مطبعة أسعد، بغداد، ص 23.\n4- : عبدالحميد، عرفان: سەرچاوەی پێشوو، ل70.\n5- الشهرستاني:سەرچاوەی پێشوو، 1/177، 179. عبد الحميد، عرفان: سەرچاوەی پێشوو، ل70.\n6- الشهرستاني:سەرچاوەی پێشوو، 1/183.\n7- دفتري، فرهاد: الإسماعيليون، تأريخهم وعقائدهم، ترجمة: سيف الدين القصير، دار الساقي، بيروت، ط1، 2012، ص323.\n8- آل الطالقاني: الشيخية، نشأتها وتطورها ومصادر دراستها، الأميرة للطباعة والنشر، بيروت، ط1، 2007، ص285.\n9- الشهرستاني:سەرچاوەی پێشوو،1/180. عبد الحميد، عرفان: سەرچاوەی پێشوو، ل73.\n10- الشهرستاني: سةرضاوةي ثيَشوو 1/182، 188.\n11- البغدادي: سةرضاوةي ثيَشوو، ل216. عبد الحميد، عرفان: سةرضاوةي ثيَشوو، ل81.\n12- البغدادي:سەرچاوەی پێشوو، ل219. الشهرستاني: سەرچاوەی پێشوو،1/183.\n13- البغدادي:سەرچاوەی پێشوو، ل208. الشهرستاني: سەرچاوەی پێشوو، 1/152.\n14- الشهرستاني:سەرچاوەی پێشوو، 1/190.\n15- القمي: المقالات والفرق، تحقيق: محمد جواد مشكور، مطبعة حيدري، طهران، ل 37. البغدادي: سەرچاوەی پێشوو، ل208.\n16- القمي:سەرچاوەی پێشوو، ل42 ، 48. الشهرستاني: سەرچاوەی پێشوو، 1/178. عبد الحميد، عرفان: سەرچاوەی پێشوو، ل73.\n17- الشهرستاني:سەرچاوەی پێشوو، 1/182. عبد الحميد، عرفان: سەرچاوەی پێشوو، ل79.\n18- البغدادي:سەرچاوەی پێشوو، ل205. عبد الحميد، عرفان: سەرچاوەی پێشوو، ل79.\n19- الشهرستاني:سەرچاوەی پێشوو، 1/181. عبد الحميد، عرفان: سەرچاوەی پێشوو، ل81.\n20- بۆ زیاتر ئاشنا بوون بە جیاوازی و ململانێی نێوان هەردوو ئاڕاستەی ئەخباری و ئوسوڵیەكان، ئومێد عوسمان: قوتابخانە هزری و سیاسیەكان لە ئیسلامدا(شیعەی ئیمامی) سایتی ناوەندی كوردستان بۆ توێژینەوە لە ململانێی و قەیرانەكان، (www.kurdistanc.com).\n21- آل الطالقاني: سةرضاوةي ثيَشوو، ل46. الخيون، رشيد: الأديان والمذاهب بالعراق، ماضيها وحاضرها، مركز المسبار، دبي، ط1، 2016، 3/17، 20.\n22- الأمين، محسن: أعيان الشيعة، تحقيق: حسن الأمين، دار التعارف، بيروت، 1983، 2/591. آل الطالقاني: سەرچاوەی پێشوو، ل89.\n23- برِوانة آل الطالقاني: سەرچاوەی پێشوو، ل149.\n24- الأمين، حسن: دائرة المعارف الإسلامية الشيعية، .دار التعارف، بيروت، ط6، 2001، 3/54. آل الطالقاني: سەرچاوەی پێشوو، ل 48، 183، 186، 196.\n25- الأمين، حسن: سەرچاوەی پێشوو، 3/54. آل الطالقاني: سەرچاوەی پێشوو، ل 48، 205.\n26- آل الطالقاني:سەرچاوەی پێشوو، ل49. الخيون، رشيد:سەرچاوەی پێشوو، 3/12.\n27- آل الطالقاني: سەرچاوەی پێشوو، ل230.\n28- الأمين، محسن: سەرچاوەی پێشوو، 2/589. آل الطالقاني:سەرچاوەی پێشوو، ل234.\n29- كتێبی ناوبراو چەند جارێك لەچاپدراوە، ئەوەی لەبەردەستماندایە، چاپی یەكەمی دەزگای (دار المفید)ی لوبنانیە لە ساڵی 1999، لە چوار بەرگدا.\n30- الأحسائي: شرح الزيارة الجامعة الكبيرة، دار المفيد، بيروت، ط1، 1999، 2/252، 3/114، 132. آل الطالقاني:سەرچاوەی پێشوو، ل291.\n31- الرشتي: أسرار العبادات، الكويت، ط1، 1999، ص188.\n32- الأمين، حسن: سەرچاوەی پێشوو، 3/53. آل الطالقاني: سەرچاوەی پێشوو، ل306 . الخيون، رشيد: سەرچاوەی پێشوو، 3/47، 74.\n33- الأمين، حسن:سەرچاوەی پێشوو، 3/54. الخيون، رشيد:سەرچاوەی پێشوو، 3/ 74 .\n34- آل الطالقاني:سەرچاوەی پێشوو، ل262. الخيون، رشيد:سەرچاوەی پێشوو، 3/54.\n35- آل الطالقاني:سەرچاوەی پێشوو، ل275، 279، الخيون، رشيد:سەرچاوەی پێشوو، 3/55، 67.\n36- الأحسائي: رسائل الحكمة، الدار العالمية، بيروت، ط1، 1993، مقدمة التحقيق، ص12.\n37- الأمين، محسن:سەرچاوەی پێشوو، 2/590 الخيون، رشيد:سەرچاوەی پێشوو، 3/33.


به‌ڵێنێك به‌هێزى پۆلیسی پاسه‌وانی ده‌درێت.."تایبه‌ته به‌موچه‌كانیان"\nتشرين1/أكتوير 03, 2018\nبه‌ڵێنێك به‌هێزه ئه‌منیه‌كان ده‌درێت.."تایبه‌ته به‌موچه‌كانیان"\nبه‌ڕێوه‌به‌ری پۆلیسی پاسه‌وانی دوا زانیاری له‌باره‌ی ده‌ستكاریكردنی پاشه‌كه‌وتی موچه‌ی هێزه‌كانیان ئاشكراده‌كات، جه‌ختیشده‌كاته‌وه، "له‌گه‌ڵ به‌رپرسانی حكومه‌ت كۆبونه‌وه‌مان ئه‌نجامداوه‌و به‌ڵێنمان پێدراوه ده‌ستكاری پاشه‌كه‌وتی موچه‌كه‌مان بكرێت"، ڕاشیده‌گه‌یه‌نێت، "چاوه‌ڕوانده‌كرێت دوای پرۆسه‌ی هه‌ڵبژاردن و یه‌كلاكردنه‌وه‌ی ئه‌نجامه‌كان هه‌نگاوه‌كانمان ده‌ستپێبكه‌ین".\nلیوا باخه‌وان محه‌مه‌د به‌ڕێوه‌به‌ری پۆلیسی پاسه‌وانی سه‌ر به‌به‌رگریی و فریاكه‌وتنی سلێمانی ڕاگه‌یاند، "بۆ ده‌ستكاریكردنی پاشه‌كه‌وتی موچه‌ی پۆلیسی پاسه‌وانیه‌كان، پێشتر نوسراومان ئاراسته‌ی حكومه‌ت و وه‌زاره‌تی ناوخۆ كردوه، به‌ڵام تائێستا وه‌ڵامی نوسراوه‌كه‌مان نه‌دراوه‌ته‌وه".\nوتیشی:"له‌گه‌ڵ به‌رپرسانی حكومه‌ت و به‌تایبه‌ت قوباد تاڵه‌بانی جێگری سه‌رۆكی حكومه‌تی هه‌رێم به‌ر له‌هه‌ڵمه‌تی بانگه‌شه‌ی هه‌ڵبژاردن كۆبونه‌وه‌مان ئه‌نجامداوه‌و پێیڕاگه‌یاندین هه‌وڵده‌ده‌ن چاو به‌پاشه‌كه‌وتی موچه‌ی پۆلیسی پاسه‌وانیدا بخشێنینه‌وه".\nئه‌وه‌شی ڕونكرده‌وه، "ئێمه به‌راورد به‌هێزه‌كانی دیكه‌ی ناوخۆ، كه‌مترین موچه وه‌رده‌گرین و زۆرترین پاشه‌كه‌وت له‌سه‌ر موچه‌مان كراوه‌و داواده‌كه‌ین ئه‌گه‌ر هاوتای هێزه ئه‌منیه‌كانی دیكه‌ش ناكرێت، هه‌ر هیچ نه‌بێت ده‌ستكاریه‌كی پاشه‌كه‌وتی موچه‌كه‌مان بكرێت و ئه‌و ڕێژه‌ی پاشه‌كه‌وته له‌سه‌ر موچه‌مان كه‌مبكرێته‌وه".\nئه‌وه‌شی وت:"چاوه‌ڕوانده‌كرێت هه‌وڵه‌كان له‌به‌رژه‌وه‌ندی ئه‌و كارمه‌ندانه یه‌كلابكه‌ینه‌وه، جگه‌له‌وه‌ش له‌نێو موچه‌خۆراندا زۆرترین ڕێژه‌ی پاشه‌كه‌وت له‌سه‌ر موچه‌ی پۆلیسی پاسه‌وانی ده‌كرێت".\n« كۆسره‌ت ره‌سوڵ پیرۆزبایی له عادل عه‌بدولمه‌هدی ده‌كات زانیاری نوێ ئاشكرا دەبێت.. پارتی 13 كورسی بە تەزویر بەدەستهێناوە »


کوردیپێدیا - 06-06-2018\n📅 06-06-2018 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nخۆشحاڵیی پەڕڵەمانتارانی تورکمان (بە نیشانەی گورگەبۆرەوە)، ئیسلامییە کوردەکا...\n#هەدەپە | #باتمان | #بێوران | #سەردەشت | #کۆڵبەر | #پیرانشار | #ورمێ | #شنۆ | #پەکەکە | #سەفین دزەیی | #ئامێدی | #شنگال | #داعش | #نەجمەدین کەریم |\n1. 👁 راگەیەندراوی سەرۆکایەتیی پەرلەمانی کوردستان لەبارەی هەڵوەشاندنەوەی دەنگدانی تایبەت لەهەرێمی کوردستان\n2. 👁 هەپەگە: 24 سەربازی تورکیا کوژران 06-06-2018\n3. 👁 وەزارەتی پەروەردە رێژەی دەرچوونی چوار وانەی 12ی ئامادەیی ئاشکراکرد\n4. 👁 وەزارەتی دارایی و ئابووری حکومەتی هەرێم بڕیاریدا بەخەرجکردنی بودجەی پڕۆژە بەردەوامەکان، کە لەسەر بوودجەی ئاسایی و پلاندانان و پەرەپێدانی پارێزگاکان جێبەجێ دەکرێن


ئۆپراسیۆنه‌كانى به‌غدا:7كارمه‌ندى فه‌وجى فریاكه‌وتنى پۆلیس به‌نارنجۆكى ده‌ستییه‌وه له‌خه‌لانى برینداربوون\nالاثنين 27 كانون ثاني 2020 - 00:08\nفه‌رمانده‌یی ئۆپراسیۆنه‌كانى به‌غدا برینداربوونى 7كارمه‌ندى فه‌وجى فه‌ریاكه‌وتنى پۆلیسى به‌غدا له‌گۆڕه‌پانى خه‌لانى ڕاگه‌یاند،داوایشى له‌خۆپیشانده‌رانى ئاشتیخواز كرد هاوكارى هێزه‌كانى بكه‌ن بۆ دۆزینه‌وه‌ى گروپه تێكده‌ره‌كان.\nفه‌رمانده‌یی ئۆپراسیۆنه‌كانى به‌غدا له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقیه(اه‌ع)كه‌وتووه بڵاویكرده‌وه"هێشتا گروپێكى خۆپیشانده‌ران له‌گۆڕه‌پانى خه‌لانى وناوچه‌كانى ده‌وروبه‌رى له‌پێكدادانى ڕاسته‌وخۆدان له‌گه‌ڵ هێزه ئه‌منییه‌كان به‌په‌نابردن بۆ توندوتیژى.\nوتیشى هێزه ئه‌منییه‌كان بنه‌ماى دان به‌خۆداگرتن په‌یڕه‌و ده‌كه‌ن له‌میان به‌رپرسیارێتییه‌كى ئه‌منى باڵا له‌به‌ره‌نگاربوونه‌وه‌ى توندوتیژى.\nئاماژه‌یشى به‌فرێدانى نارنجۆكى هێرشكه‌رى دا به‌ئاڕاسته‌ى هێزه ئه‌منییه‌كان له‌چوارڕیانى خه‌لانى له‌نزیك باڵه‌خانه‌ى ئه‌میندارێتى به‌غدا،كه‌بۆته هۆى برێندارى بوونى حه‌وت كارمه‌ندى هه‌ردوو فه‌وجى شه‌شه‌م وده‌یه‌م له‌پۆلیسى فریاكه‌وتنى به‌غدا وه‌كو ئامارێكى سه‌ره‌تایی ڕووداوه‌كه.\nفه‌رمانده‌یی ئۆپراسیۆنه‌كانى به‌غدا داواى له‌سه‌رجه‌م له‌خۆپیشانده‌ران ئاشتیخواز كرد هه‌وڵه‌كانیان چڕ بكه‌نه‌وه بۆ ده‌رخستنى ئه‌م گروپانه وهاوكارى هێزه ئه‌منییه‌كانیش بكه‌ن بۆ پاراستنى خۆپیشانده‌ران وناوچه‌ى خۆپیشاندان ،دووپاتیشیكرده‌وه ئامۆژگارى به‌خۆپیشانده‌ران ده‌دات بڵاوه‌نه‌بن له‌ده‌ره‌وه‌ى ئه‌و ناوچانانه‌ى پارێزراوه له‌گۆڕه‌پانى ته‌حریر.


کۆمەڵێک بەکارهێنانی پیاز لە بواری تەندرووستی و جوانکاری کە زۆر بەسوودە بۆت – تۆڕی میدیایی خەڵک\n2019/08/12 - 7:45 PM\nپیاز یەکێکە لە بەناوبانگترین خواردنەکەن کە هەندێکمان زۆرمان حەزپێیەتی و لای هەندێکیشمان بایکۆتە و نایخۆین، چونکە لە بۆنەکەی دەترسین یاخود حەزمان پێی نییە، بەڵام ئێمە لە خێزان ٧ بەکارهێنانی دیکەی پیازتان بۆ دەخەینە ڕوو کە زۆر بەسوودە:\n– لە کاتی سەرمابوندا کەمێک ئاو بکوڵێنە و پیازێکی تێبکە، ڕێگە بدە هەڵمەکەی بێت بە سەرتدا بۆ چەند خولەکێک.\n– گەر شت چوە چاوتەوە بە دەست هەڵی مەگڵۆفە چونکە مەترسیدارە، بە ئاسای پیازێک قاش بکە با لەگەڵ فرمێسکەکەیدا بێتە خوارەوە.\n– لە کاتی دەستبڕیندا قاشێک پیازی لەسەر دابنێ، هەم ئازاری ناهێڵێت و هەم خوێنەکەی دەوەستێت.\n– گەر بە هەر هۆیەک بێت بەشێک لە جەستەت ڕوشا، ئەوا پیازی پێدا بهێنە و ڕوشانەکە ناهێڵێت.\n– لە کاتی توشبون بە هەوکردنی پێست بە (پیاز و پارچەیەک نان و کەمێک شیر) هەویرێک دروستبکە و بۆ چەند کاتژمێرێک لەسەری دایبنێ.\n– گەر بەهۆی خۆرەوە توشی سوتانەوە بویت ئەوا پیاز بدە لەو ناوچانەی سوتاوەتەوە.\n– قاشێک پیاز لە شوێنی پێوەدانی زەردەواڵە و هەنگ دابنێ و ژەهرەکەی هەڵدەمژێت.\nکۆمەڵیک وێنە کە زۆر لە شتی دیکە دەچێت و چاو هەڵدەخڵەتێنێت\n2020/11/28 - 7:48 PM\n2020/11/28 - 7:34 PM\nسێو یه‌كێكه له میوه به‌سووده‌كان كه بۆ زۆر لایه‌نی جیاوازی جه‌سته‌مان گرنگه و ڕێگره له شێرچه‌نجه و نه‌خۆشی زه‌هایمری و به‌رزبونه‌وه‌ی په‌ستانی خوێن و شه‌كره.\nبه‌ڵام ئه‌وه‌ی له سێودا ده‌بێت ئاگاداری بین ناوكی سێوه‌كه‌یه، كه كاتێك ئه‌و ناوكه له‌گه‌ڵ سێوه‌كه قوتبدرێت مه‌ترسی نیه، به‌ڵام گه‌ر گازی لێبگیرێت و دواتر به گه‌ده‌دا بڵاو بێته‌وه مادده‌یه‌كی ژه‌هراوی تێدایه كه زیانی بۆ جه‌سته‌مان هه‌یه.\nله نێو ناوكی سێودا مادده‌ی سیانید هه‌یه كه بۆ جه‌سته زیانی هه‌یه، چونكه كاتێك ئه‌و مادده‌یه ده‌چێته خوێنه‌وه ڕێگا نادات ئۆكسجینی پێویستی بۆ بچێت و دواتر جه‌سته‌ش پێویستی به 24 كاتژمێر هه‌یه بۆ ده‌ردانی ژه‌هره‌كه له ڕێگه‌ی میزه‌وه.\nئه‌و كاریگه‌ریانه‌ی كه مادده‌ی سیانید له‌سه‌ر جه‌سته دروستی ده‌كات خۆی له‌وه‌دا ده‌بینێته‌وه كه توشی ته‌نگه‌نه‌فه‌سی و ئازاری گه‌ده و هێڵنجدان و ئازاردی دڵت ده‌كات و گه‌ر ڕێژه‌ی ئه‌و مادده‌یه له جه‌سته‌دا بگاته 100 گرام ئه‌وه ئه‌گه‌ری گیانله‌ده‌ستدانی كه‌سه‌كه‌ش بونی هه‌یه.


هوواوی بازاڕەكانی دنیا داگیر دەكات\n:: PM:03:31:30/07/2020 \nسەرەڕای ئەو هەمووە رێگرییە نێودەوڵەتییانەی لەسەر چالاكییەكانی كۆمپانیای هوواوی "HUAWEI" هەن بەڵام ئەو كۆمپانیایە رۆژ بەرۆژ زیاتر گەشە دەكات و خەریكە دەست بەسەر سەرجەم بازاڕەكانی مۆبایل و گەیاندندا دەگرێت.\nلە ماوەی نۆ ساڵی رابردوودا كۆمپانیای سامسۆنگی كۆری لە فرۆشتنی مۆبایلدا لە دنیا پێشەنگ بووە بەڵام ئەمساڵ بۆ یەكەم جار كۆمپانیای هوواوی "HUAWEI" كە كۆمپانیایەكی چینییە پێش سامسۆنگ كەوتەوە و سەركەوتنێكی گەورەی تۆمار كرد.\nدامەزراوەی كانالیز كە تایبەتە بە لێكۆڵینەوەی بازاری مۆبایل و نووسینگە سەرەكییەكەی لە سەنگاپوورە لە نوێترین راپۆرتیدا ئاشكرای كرد لە سێ مانگی دووەمی ئەمساڵدا كۆمپانیای هوواوی لە فرۆشتنی بەرهەمەكانیدا پێش كۆمپانیای سامسۆنگ كەوتەوە.\nهوواوی دوو ملیۆن ئامێری زیاتری فرۆشتووە\nهەر بە پێی ئامارەكە لە سێ مانگی دووەمی ئەمساڵدا كۆمپانیای هوواوی 55 ملیۆن و 800 هەزار ئامێری مۆبایلی فرۆشتووە بەڵام كۆمپانیای سامسۆنگ 53 ملیۆن و 800 هەزار ئامێری فرۆشتووە.\nگەورەترین بازاڕی هوواوی لە چینە و 70%ی كۆی بازاڕی فرۆشتنی مۆبایل لە چینی بەدەستەوەیە\nئێستە كۆمپانیای هوواوی لە دنیادا بە گەورەترین فرۆشیاری مۆبایل هەژمار دەكرێت. هەرچەندە سزاكانی ئەمەریكا هۆكار بووە لەوەی بازاڕی هوواوی لە دەرەوەی وڵات سنووردار بێت بەڵام گەورەترین بازاڕی هوواوی لە چینە و 70%ی كۆی بازاڕی فرۆشتنی مۆبایل لە چینی بەدەستەوەیە و تەنیا 30% لە بازاری مۆبایل بەر كۆمپانیاكانی تر دەكەوێت.\nلەدوای ئەو تەنگژە ئابوورییەی بە هۆی كۆرۆنا بەربینگی چین و زۆربەی وڵاتانی گرت، دەگوترێ چین قۆناغی تەنگژەی ئابووری تێپەڕكردووە و لەو دۆخەشدا كۆمپانیای هوواوی زۆرترین قازانجی كردووە.\nئارەزووی كۆمپانیای هوواوی زۆر لەوە گەورەترە تەنیا لە ناوخۆی چین بەرهەمەكانی ساغ بكاتەوە بەڵكوو دەیەوێت لە تەواوی وڵاتانی دنیا بازاڕ بۆ خۆی بدۆزێتەوە.\nكۆمپانیاكان ترسیان لە هوواوی هەیە\nلە سێ مانگی دووەمی ئەمساڵ بازاری هوواوی لە دەرەوەی وڵات بە رێژەی زیاتر لە 30% كەمی كردووە و كۆمپانیاكانی ئەوروپاش بە پارێزەوە مامەڵە لەگەڵ هوواوی دەكەن و حەز دەكەن لەگەڵ كۆمپانیای تر گرێبەست بكەن. گوشارەكانی ئەمەریكا لە سەر كۆمپانیاكانی ئەوروپا بە گرنگترین هۆكاری پاشەكشەكردنی كۆمپانیاكانی بواری ئەلكترۆنی لە هوواوی هەژمار دەكرێت.\nئەمەریكا سەرجەم چالاكییەكانی هوواوی لە خاكی خۆت راگرتووە\nحكوومەتی ئەمەریكا سەرجەم چالاكییەكانی هوواوی لە خاكی خۆت راگرتووە و هەر جۆرە هاوكاریكردنێكی هوواویشی لەسەرجەم كۆمپانیاكانی ئەمەریكا قەدەغە كردووە و گوشاری خستووەتە سەر وڵاتانی هاوپەیمانیشی هەر جۆرە هاوكاریكردنێكی هوواوی بوەستێنن.\nجگە لە بەرهەمهێنانی مۆبایل كۆمپانیاكە لە بواری تۆڕەكانی گەیاندنیش چالاكی هەیە و نووسینگە سەرەكییەكەی لە شاری شنژنی چینە و لە تەواوی دنیا 180 هەزار فەرمانبەری هەیە.\nتۆمەتبارە بە كاری هەواڵگری\nئەمەریكا كۆمپانیا چینییەكەی بەئەنجامدانی كاری هەواڵگری و دزینی زانیاری تۆمەتبار كردووە بەڵام بەرپرسانی چینی ئەمەیان رەت كردووەتەوە.\nپێویستە بگوترێت كۆمپانیای هوواوی تاوەكوو ئێستە لە سیستەمی ئەندرۆید سوود وەردەگرێت كە هیی كۆمپانیای گووگڵە. ئێستە گووگڵیش بۆی نییە هیچ جۆرە هاوكارییەكی هوواوی بكات و هەر ئەوەش هۆكار بووە لەوەی نرخی بەرهەمەكانی هوواوی لە تەواوی دنیا دابەزن.\nبەگوێرەی دۆیچەوێلە هوواوی بە گەورەترین كۆمپانیای پەرەپێدانی بواری گەیاندن هەژمار دەكرێت و سیستەمی 5G خستووەتەروو كە لە دنیادا دەستێكی باڵای هەیە.\nوڵاتان بە گومانەوە لە كارەكانی هوواوی دەڕوانن\nوڵاتان بە گومانەوە لە كارەكانی هوواوی دەڕوانن و دەڵێن راستە كۆمپانیایەكی تایبەتییە بەڵام دواجار سەربەخۆ نییە و هەر دەبێ گوێرایەڵی بڕیارەكانی حزبی كۆمۆنیستی چین بێت.\nهەر لەبەر ئەوەیە دۆناڵد ترەمپ سەرۆكی ئەمەریكا كۆمپانیاكەی خستووەتە نیو لیستی رەشەوە و هەر جۆرە بازرگانی وهاوكاریكردنێكی لەگەڵ ئەم كۆمپانیایە قەدە‌غە كردووە.\nدوای ئەوەی بەرپرسانی پۆلیسی فیدراڵی ئەمەریكا FBI و دەزگای هەواڵگری CIA و ئاژانسی ئاسایشی نەتەوەیی NSA و سێ دامەزراوەی هەواڵگری تر لە كۆبوونەوەیەكدا لەگەڵ كۆمسیۆنە پێوەندیدارەكانی ئەنجوومەنی پیرانی ئەمەریكا لەبارەی بەكاربردنی ئەم بەرهەمە چینییە هۆشدارییان دا دۆناڵد ترەمپ لە دژی هوواوی هەنگاوی نا.\nكۆمپانیای هوواوی هەموو ئەو تۆمەتانەی رەت كردووەتەوە و دەڵێت ئەوان تەنیا كار بۆ كوالێتی بەرهەمەكەیان دەكەن.\nكۆمپانیاكە لە ساڵی 1980 دامەزرا كە سەرەتا كۆمپانیایەكی بچووكی بواری گەیاندن بوو و دواتر پەرەی پێ درا. خاوەنی كۆمپانیاكە لە ساڵی 1987 كۆمپانیای تەكنەلۆجیای "هوواوی" دامەزراند.\nنرخی مۆبایلەكە بەراورد بە ئایفۆن و گالاكسی هەرزانترە\nئەم جۆرە مۆبایلە لە بازاڕەكانی كوردستانیش هەن و خەڵكێكی زۆر خاوەنی ئەم جۆرە مۆبایلن. نرخی مۆبایلەكە بەراورد بە ئایفۆن و گالاكسی هەرزانترە و هەر بۆیەش لەمدواییانەدا كە باری ئابووری خەڵك لە هەرێمی كوردستان لاوازتر بووەم بازاری هووواویش خۆش بووە و كەم ماڵ هەیە یەكێك لە ئەندامانی خێزان سوود لە بەرهەمەكانی هوواوی وەرنەگرێت.\nئه‌م بابه‌ته 87 جار خوێنراوه‌ته‌وه\nپسپۆران: شیری مه‌مك و ئه‌و پێكهاته سروشتییانه‌ی ژنان له ڕووخساریان ده‌ده‌ن مه‌ترسیدارن\nشێخ جەمال باشترین تەماتە كە بۆ دۆشاو گونجاوە بەرهەم دێنێت\nكازمی.. سەرۆك وەزیرانی سۆشیال میدیا


زایینی: ٢٥-٠٦-٢٠١٢ - هەتاوی: ١٣٩١/٠٤/٠٥ - ١٢:٥٣ تاران قه‌باره‌ی فۆنت:\nکوردستان میدیا: هه‌یئه‌تێکی کۆمیته‌ی حیزبی دێمۆکرات ــ بریتانیا، له سمیناری به نێونه‌ته‌وه‌یی ناساندنی ژینۆسایدی نه‌ته‌وه‌ی کورد، به‌شداریی کرد.\nبه‌پێی هه‌واڵی گه‌یشتوو به ماڵپه‌ڕی کوردستان میدیا، رێکه‌وتی ٢ی پووشپه‌ڕی ١٣٩١ی هه‌تاوی، هه‌یئه‌تێکی کۆمیته‌ی حیزبی دێمۆکراتی کوردستانی ئێران ــ بریتانیا، به سه‌رپه‌رستیی به‌ڕێز "هه‌مزه بایزیدی" له سمیناری "به‌نێو نه‌ته‌وه‌یی کردنی ژینۆسایدی کورد" به‌شداریی کرد.\nئه‌و سمیناره به هه‌وڵی نوێنه‌رایه‌تیی حکوومه‌تی هه‌رێمی کوردستان له وڵاتی بریتانیا، له‌مه‌ڕ زیاتر ناساندنی چه‌مکی ژینۆسایدی کورد له‌نێو کۆمه‌ڵگای نێوده‌وڵه‌تیدا بەڕێوه‌چووه.\nمێژووی کۆمه‌ڵکوژی له کوردستان و جیهان، تێکۆشانی نوێنه‌رایه‌تیی حکوومه‌تی هه‌رێم سه‌باره‌ت به ناساندنی ژینۆسایدی نه‌ته‌وه‌ی کورد، رۆڵی رێکخراوه مه‌ده‌نییه‌کان سه‌باره‌ت به‌به‌نێونه‌ته‌وه‌یی ناساندنی ژینۆسایدی کورد و پرسی کیمیایی بارانی شاری سه‌رده‌شت، پرسگه‌لێک بوون که له‌و سمیناره‌دا خرانه به‌ر باس و لیکۆڵینه‌وه.


کۆدی هەواڵ: 4776\nڕێکەوتی بڵاوکردنەوە: 09:20 - 2022/01/20\nبەپێی هەواڵی کوردپرێس، ئێلیزا مارکووس و ننیکۆلاس هارس بڕوایان وایە ئەمریکا لە حاڵێکدا کە دەیتوانی ڕێگری بکات لە خراپ بوونی دۆخی ئابووریی ناوچەی ژێر کونترۆڵی کوردەکانی سووریا لەمبارەوە هەوڵێکی ئەوتۆی نەداوە.\nئێلیزا مارکووس لەیارەی هۆکارەکانی قەیراناوی بوونی ئابووری ئیدارەی خۆسەری باکوور و باکووری ڕۆژهەڵاتی سووریا کە لەژێر کونترۆڵی کودەکاندایە لە لاپەڕەی توویتەری خۆیدا دەنووسێت: ئەمریکا دەیتوانی لەو ڕووداوانەدا کە تووشی ناوچەکانی ژێر کونترۆڵی کوردەکان بووەتەوە دەستورەدان بکات بەڵام لەمبارەوە خەمسارد بوو و بۆیە ئیدارەی بادین خەتاباری ئەو دۆخە ئابووریەن کە ئێستا لە ناوچە کوردنشینەکاندا هەیە.\nهەروەها نیکۆلاس هراس شرۆڤەکاری پرسەکانی ڕۆژهەڵاتی ناوەڕاست ئاکاری تیمەکەی بایدن لەناوچەی ژێر کونترۆڵی کوردەکانی سووریا خراپتر دەزانێت لە ئەدای دەسەڵاتەکەی ترەمپ. ناوبراو لە لاپەڕەی توویتەری خۆیدا دەنووسێت بۆ ئێمەیان وتووە کە تیمەکەی بایدن کاری زیاتری کردووە بۆ داڕووخانی کۆمەڵایەتی و ئابووریی ناوچەکانی باکووری سووریا بەڵام لە ڕاستیدا بەو شێوە نەبووە.\nناوبراو هۆشداریی داوە کە ئیدارەی خۆسەر لاناوخۆیەوە خەریکی داڕمانە بەڵام تیمەکەی بایدن تەنها چاو لەم ڕووداوە دەکات و هیچ هەنگاوێکی بۆ هەڵناگرێت.\nئەمریکاکوردستانی سووریابەڕێوەبەریی خۆسەربایدنترەمپقەیرانی ئابووری\nئەمریکا هەوڵ بۆ سەرمایەدانانی زیاتر لە هەرێمی کوردستان دەدات\nبەشی جیهان- 10 کۆمپانیای ئەمریکی لەمدواییانەدا سەردانی هەرێمی کوردستانیان کردووە بۆ تاوتوێ کرنی دەرفەتی نوێی سەرمایەدانیان لە هەرێم.


چالێنجی من بۆ حکومەتی نوێ\n8/8/2019 11:28:11 PM\n10517 جار خوێندراوەتەوە\nچالێنجی نەمام چاندن لە ھەرێمی کوردستان چەند مانگێکە ھەندێک کەس و بەرپرسی بە خۆیەوە سەرقاڵ کردووە. لە راستییدا ئەو جۆرە دەستپێشخەرییانە خراپ نین، بەتایبەت بۆ بڵاوکردنەوەی ھۆشیاریی. ئەو چالێنجانە/ئالنگاریی/تەحەدییانە زیاتر بۆ بڵاوکردنەوەی ھۆشیاریی و کڕاودفەندینگ بەکەڵکن.\nئەوەی کۆمی- تراجیکە سەرۆک وەزیرانی پێشوو و ئێستا سەرۆکی ھەرێم نێچیرڤان بارزانیی دوای ٢٠ ساڵ لە پۆستی سەرۆک وەزیران تەنھا توانی ماڵەکەی خۆی سەوز بکات. جێگری سەرۆک وەزیرانیش قوباد تاڵەبانی دوای چوار ساڵ لەو پۆستە، سەرەڕای ئەوەی زۆربەی ژیانی لە دەرەوە بردووەتە سەر و لە گرنگیی سەوزایی باش تێدەگا، کەچی بە چالێنجی چاندنی نەمامێک دڵی خۆشکردین! سەرۆک وەزیرانی ئێستاش مەسرور بارزانیی، توڕە و تیژ دیارە پێدەچێت کەس جورئەتی نەکردبێت چالێنجی بکات بە چاندنی نەمامێک!\nبەڕێزان سەرۆک، سەرۆک وەزیران و جێگری سەرۆک وەزیران، لە راستییدا من چالێنجێکم بۆتان ھەیە؛ ناڵێم چاو لە وڵاتانی ئەسکەندەناڤیا بکەن و پڕۆژەی وزەی خاوێن و بەکارھێنانەوەی سەدا- سەد و سفر- دوانە ئۆکسیدی کاربۆن و کۆتاییھێنان بە پیسبوون و عەدالەتی ژینگەییتان ھەبێت، بەڵکو دەڵێم چاو لە سەرۆک وەزیرانی پاکستان بکەن. ھەرسێکتان ئینگلیزیی دەزانن و دەتوانن سێرچ بکەن بزانن عیمران خان چی کردووە، بەڵام من بۆتان ئاسانتر دەکەمەوە.\nساڵی ٢٠١٣ حزبەکەی عیمران خان تەنھا توانی ھەرێمی خەیبەر پاختونخوە بباتەوە. پلانێکی ستراتیژییان دانا بۆ چاندنی یەک ملیار نەمام. ناویان نا 'تسونامیی یەک ملیار نەمام'. ١٦٩ ملیۆن دۆلاریان بۆ ئەو پڕۆژەیە تەرخان کرد. لە ٢٠١٧ ئەو پڕۆژەیەیان بە ئەنجام گەیاند. بە دەیان ھەزار دەرفەتی کاریشیان دروستکرد ھەر لەڕێی ئەو پڕۆژەیەوە.\nدوای بردنەوەی ھەڵبژاردنەکان ساڵی پار، حزبەکەی سەرۆک وەزیران خان پلانێکی تری داناوە.\nئێستا پاکستان پلانیداناوە بۆ چاندنی ١٠ ملیار نەمام. لە ٢٠٠ شوێندا لە وڵاتدا نەمام دانراون و ھەرکەسێک دەتوانێت نەمام ببات و بچینێت. پاکستان پلانەکەی وایە بەھەرەوەزیی نەمام بچێنن لەگەڵ جڤاک و کۆمپانیا و خاوەن کاران بۆ رووبەڕووبوونەوەی گۆڕانی کەشوھەوا. پاکستان ئەو پلانەی بە 'تسونامیی ١٠ ملیار نەمام' ناوناوە. گۆڕانی کەشوھەوا نزیکەی چوار ملیار دۆلار زیان لە پاکستان داوە لە ١٩٩٨ەوە، ١٠ ھەزار کەسیش بووەتە قوربانیی.\nساڵی رابردوو زەویوزاری خەڵک، بە گوێزەکەی ئێمەشەوە لە گەلەژێری گوندما کە زۆرم دڵ پێی خۆش بوو، لافاو بردی. زیانەکانی لافاو ساڵانە زیاد دەبن. قوربانیی زۆریشی لێ کەوتووەتەوە. ئێستا ئێوە دەتوانن، بەتایبەت سەرۆک وەزیرانی نوێ و جێگرەکەی، پڕۆژەیەکی گەورە رابگەیەنن بۆ سەوزکردنی کوردستان. ئەو پڕۆژەیە دەکرێت لەگەڵ دەیان و سەدان کۆمپانیا و خاوەن کاریش بەھەماھەنگیی ئەنجامبدەن.\nخۆتان دەزانن چ بێکارییەک رووی لە کوردستان کردووە، دەتوانن کەمێک رووبەڕووی ئەو بێکارییە ببنەوە. دەتوانن لەبری ئەوەی ساڵانە بە ھۆی لافاوە بودجەی تایبەت تەرخان بکەن و قەرەبوی خەڵک بکەنەوە، دەتوانن ھەر بەو بودجەیە دەیان ھەزار نەمام بچێنن و رووبەڕووی گۆڕانی کەشوھەوا و لافاو ببنەوە. ئێمە نابێت تەنیا لە شەڕی داعشدا بەشدارییمان ھەبێت لە دونیادا، پرسی رووبەڕووبونەوەی گۆڕانی کەشوھەوا پرسی ھەمووانە، ھەموو گەلانی دونیا دەبێت پێکەوە روبەڕوی ببنەوە.\nئەگەر حکومەتی نوێ چالێنجی دەوێت، ئەوا با ئەو چالێنجەی من قبوڵ بکات و چاو لە سەرۆک وەزیرانی پاکستان بکات. من ناڵێم ملیارێک نەمام بچێنن، بەڵکو ١٠٠ ملیۆن نەمام بچێنن لە چوار ساڵی داھاتووتان.


بەڕێوبەری جێبەجێکاری یانەی بایرن میونشن، کارڵ هاینز ڕۆمەنیگە نوێکردنەوەی بۆندی ئالابا دەخاتە ئەستۆی یاریزانەکە و داوای لێدەکات بە خێرایی بڕیاربدات.\nبۆندی ئالابا بەرەو کۆتاییدەچێت و ئیدارەی باڤاری تاوەکو ئێستا سێ ئۆفەری نوێیان پێشکەشکردووە، بەڵام سەرجەم ئۆفەرەکان لەلایەن لێپرسراوی کارەکانیەوە ڕەتکراونەتەوە، ناوبراوان داوای موچەی ساڵانەی 11 ملیۆن و چوار ملیۆنی زیادەی دیکە دەکەن لە حاڵەتی بەدەستهێنانی نازناوەکان، کە ئەوەش لە سەردەمی کۆرۆنادا مەحاڵە.\nلەم بارەیەوە ڕۆمەنیگە بە ڕۆژنامەی بێلد سپۆرتی ڕاگەیاندووە، ” نازانین ئالابا دەڕوات یان نا، دوو هەفتە لەمەوبەر لەگەڵ جۆرجی باوکی و پینی زاهاڤی لێپرسراوی کارەکانی گفتوگۆیەکی باشمان کرد، ماوەی چەند مانگێگە لەناو بازنایەکدا دەخولێینەوە”.\nهەروەها دەڵێت، ” لە ئێستادا پێویستمان بە پلاندانانە بۆ وەرزی نوێ و دەبێت بزانین، ئایا ئالابا لەگەڵماندا بەردەوام دەبێت یان نا؟ ئەو بڕیارە لەم کاتەدا بۆ بایرن گرنگە”.\nڕۆمەنیگە دەڵێت، ” بەتایبەت لەم سەردەمەدا کە کۆرۆنا زیانی گەورەی بە یانەکان گەیاندووە، پێویستە یاریزانان بیرکردنەوەیان بەرەوپێش ببەن، چونکە پارەیەکی زۆرمان لەدەستداوە و ماوەی هەشت مانگە هاندەرانمان لە یاریگاکان دابڕاون، ئێمە لەبەردەم لەدەستدانی سێ ژمارەیی گەورەترداین، پێموابێت باشترە بۆ یاریزانێک کە لە یانەکەی بەختەوەرە، بەردەوامبێت، وەک داڤید ئالابا، لێرە تاموچێژی سەرکەوتنەکان دەکات و هەمووان هەمان بۆچونمان هەیە، خۆشماندەوێت، کەسێکی باش و یاریزانێکی ناوازەیە”.\nلە کۆتاییدا بەڕێوبەری جێبەجێکاری بایرن دووپاتیدەکاتەوە، یاریزانەکە “پێویستە خۆی بڕیار لەداهاتووی بدات”.\nڕیگیلۆن دەرگای بۆ ڕیاڵ مەدرید وڵاکردووە و نازانێت بەیل پلانی چییە\nخشتەی یارییەکانی ئەمڕۆ یەکشەممەی خولەکانی ئەوروپا\nئەمڕۆ یەکشەممە، خولە ناوخۆییەکانی ئەوروپا بەردەوامییان دەبێت، چەندین ڕوبەڕوبوونەوەی ئاگرین ئەنجامدەدرێن. لە خولی ئینگلتەرا یانەکانی تۆتنهام و مانچستەر…\nدۆناروما لە گۆڵپارێزێکەوە بووە ئەفسانەی ئیتاڵیا\nجیانلویجی دۆنارومای گۆڵپارێزی هەڵبژاردەی ئیتاڵیا لە جامی نەتەوەکانی ئەوروپای 2020 باشترین ئاستی پێشکەشکرد و بووە باشترین جێگرەوە بۆ…\nئیشبیلیە بە ئۆفەری ئاڵوگۆڕکردنی کوندی قایلدەبێت؟\nهەوڵەکانی یانەی چێڵسی ئینگلیزی بۆ گواستنەوەی جول کوندی بەرگریکاری فەرەنسی بەردەوامە، یانەی ئیشبیلیە نزیکبووەتەوە لە قایلبوون بە ئۆفەرەکان.…\n(فەرمی) توخێل بۆ 18 مانگ پەیوەندی بە چێڵسی-یەوە کرد\nیانەی چێڵسی ئینگلیزی ئەمشەو، سێشەممە بەفەرمی تۆماس توخێلی ئەڵمانی وەک ڕاهێنەری نوێی یانەکە ناساند. بەهۆی ئەنجامە خراپەکانی ئەم…


Goran Net | Business Goran Net | Home Goran Net | Mobile Static IP Address\nسەرەتا دەربارە وەڵامی خێرا پەیوەندی هەلی کار\nپلانەکان Coverage مەرجەکان پالپشتی\nپلان و نرخه‌كانی گۆران نێت هۆم\nله‌ڕێی پاكێجه‌كانی ئینته‌رنێتی گۆران نێته‌وه به‌رده‌وامبه له په‌یوه‌ندی به هاوڕێ و خۆشه‌ویستانته‌وه\nئەم سیستمە یەکێکە لە پێشکەوتوترین و گونجاوترین شێوازەکانی دابینکردنی خزمەتگوزاریی ئینتەرنێت لە ڕێگەی کەیبڵی فایبەر ئۆپتیکەوە کە لە توانایدایە ئینتەرنێت بە خێراییەکی زۆر بەرز بگەیەنێتە بەشداربوو بەبێ ئەوەی پێویستی بە بەکارهێنان یاخود هەبونی تەلەفۆنی نۆرماڵ بکات.باشیەکی تری ئەم سیستمە ئەوەیە کە خێرای داونلۆدو ئەپلۆدی هەمان خێراییە.\n“ADSL” یەکێکە لە سیستمەکانی دابینکردنی ئینتەرنێت بۆ بەشداربووان، کورتەی ئەم تەکنەلۆژیایە بریتیە لە سودبینین لە فریکوێنسیە بەکارنەهاتوەکانی ناو هێڵی تەلەفۆنی ئەرزی بۆ گەیاندنی زانیاری و خزمەتگوزاریی ئینتەرنێت بە بەکارهێنەر. کۆمپانیای گۆران نێت لەوە تێگەشتوە کە بەهۆی جیاوازی شوێنی کارو سروشتی کار و ژمارەی بەکارهێنەرانەوە، هەر بەشداربوویەک خێراییەکی تایبەت لەخزمەتگوزاریی دەخوازێت، واتە هەریەکە لە کۆمپانیا، ڕێکخراو، دامەزراوە حکومی و ناحکومیەکان، ماڵ و شوێنە تایبەتەکان، پێوسیتیان بە خێرایی و خزمەتگوزاریی جیاواز هەیە بەجۆرێک کە بگونجێت لەگەڵ داهات و بەکارهێنەرانی ئەو جێگایانە، بۆیە گۆران نێت بەچەند پاکیجێکی جیاواز لە خێرایی و نرخدا خزمەتگوزارییەکانی "ADSL" پێشكه‌شی به‌شداربووانی ده‌كات.\nبۆ زانیاریی زیاتر یاخود به‌شداریكردن په‌یوه‌ندیمان پێوه بكه\nگۆران نێت هۆم\nئێستا گۆران نێت له زۆرینه‌ی یه‌كه‌كانی نیشته‌جێبوون له سلێمانی به‌رده‌سته\nگۆران نێت هه‌میشه هه‌وڵده‌دات خزمه‌تگوزارییه‌كانی به كوالیتییه‌كی به‌رز و به نرخی گونجاو پێشكه‌شی به‌كارهێنه‌ران بكات، له ئێستادا خزمه‌تگوزاریی ئینته‌رنێتی جێگیری گۆران نێت له زۆرینه‌ی یه‌كه‌كانی نیشته‌جێوون له سلێمانی به هه‌ردوو سیستمی (DSL) و فایبه‌ر ئۆپتیك به‌رده‌سته.\nبۆ به‌شداریكردن له خزمه‌تگوزارییه‌كانی گۆران نێت، تكایه سه‌ردانی یه‌كێك له بنكه فرۆشیارییه‌كانی كۆمپانیا بكه له:\nسلێمانی - شەقامی سالم - ڕزگاری ٤١٢ - دوکانی ژمارە ٤٧. ڕۆژانه له كاتژمێر (٨ بەیانی بۆ ١١ شەو) ٧ ڕۆژ لە هەفتەیەکدا کراوەیە.\nسلێمانی - ئەسحابەسپی - شەقامی کاوە - تەلاری حاجی کەریمە ڕەش - نهۆمی یەکەم.\nڕۆژانه له كاتژمێر (٨ بەیانی بۆ ٤ دوانیوەرۆ) شەمە تا پێنج شەمە کراوەیە.\nسلێمانی - قاسملۆ ٥٨- باخان١٠٨ - نزیک خوێندنگەی میدیای نمونەیی، ڕۆژانه له كاتژمێر (٨ بەیانی بۆ ١١ شەو) ٧ ڕۆژ لە هەفتەیەکدا کراوەیە.\n053 511 1000\nGoran Net | Business\nGoran Net | Home\nGoran Net | Mobile\nتەلاری فاروق هۆڵدین\nشەقامی سالم، سلێمانی\n1000 511 53(0)00964


پاکێجی هاوکاری ئەمریکا بۆ ئۆکرانیا، فۆتۆ: AFP\nکۆنگرێسی ئەمریکا پاکێجێکی دیکە بۆ هاوکاریی سەربازی و مرۆیی ئۆکرانیا پەسه‌ند دەکات کە بڕەکەی 40 ملیار دۆلارە.\nرۆژی پێنجشەممە 19ی ئایاری 2022، بە 86 دەنگی بەڵێ بەرامبەر 11 دەنگی نەخێر، ئەنجومەنی پیرانی ئەمریکا پاکێجی تایبەت بە هاوکاریی ئۆکرانیا تێپەڕاند. پاکێجێک کە یەکسانە بە کۆی بەرهەمی نیشتمانی کامیرۆن لە ساڵی 2020دا.\nدوای ئەوەش چاوەڕواندەکرێت جۆ بایدن، سەرۆکی ئەمریکا واژۆی لەسەر بکات بۆ ئەوەی ئەو بڕە پارەیە بۆ ئۆکرانیا خەرجبکرێت.\nهاوکات، دەنگی ناڕازیش لەبەرامبەر ئەو پاکێجە لە ئەنجومەنی پیران هەبوون؛ میچ مەککۆنێڵ، سەرکردەی کەمینەی کۆمارییەکان لە ئەنجومەنی پیران وتی: ئەو هاوکارییانەی بۆ ئۆکرانیا دابیندەکرێن، سەروو ئاستی بەخشینن. بایدن وتیشی: "داهاتووی ئاسایشی ئەمریکا و بەرژەوەندیی ستراتیژییەکەی لەسەر ئەنجامی جەنگی ئۆکرانیا بەنددەبێت".\nلەو بڕە هاوکارییە شەش ملیار دۆلاری بۆ بەرەوپێشبردنی سیستەمی زریپۆش و هێزی ئاسمانیی ئۆکراینا تەرخانکراوە و نزیکەی نۆ ملیار دۆلاریش بۆ دامەزراوەکانی وڵات و هاوکاریی مرۆیی تەرخانکراوە.\nلە نیوەی مانگی ئاداردا کۆنگرێس 14 ملیار دۆلاری بۆ هاوکاریی ئۆکراینا پەسه‌ندکرد. لەو کاتەوەی کە سوپای رووسیا لە دەوروبەری کیێڤ کشایەوە و سەرنجی ئۆپەراسیۆنەکەی خستووەتە سەر بەرەی رۆژهەڵات، بایدن داوای لە کۆنگرێس کردووە بۆ ئەوەی هاوکاریی زیاتر بۆ ئۆکراینا پەسه‌ند بکات.\nلە ماوەی هەفتەی رابردوودا، ئەنجومەنی نوێنەرانی ئەمریکا ئەو 40 ملیار دۆلارەی بۆ ئۆکراینا پەسه‌ندکرد. بە واژۆکردنی بایدنیش لەسەری، کۆی هاوکاریی ئەمریکا بۆ ئۆکراینا دەگەیێنێتە 50 ملیار دۆلار کە لەو کاتەوەی هێرشی رووسیا بۆ سەر وڵاتەکە دەستیپێکردووە، ئەمریکا بۆی تەرخانکردووە.\nعەبدوڵلای کوێخا موبارەک قسەی کرد.. کۆرمۆر مەترسی لەسەر نییە


Schools & colleges in Irbil - Page 6\nHome > Iraq > Schools & colleges in Irbil - Page 6\nFind schools & colleges in Irbil. Listings include Cinderella-Nursery, دواناوەندی قەدەم خێری تێکەڵاو / سیستەمی ئین, شاكارى بنةرةتى تيكةلاو, Anya Travel&Tourism 2 ئانیا بۆ فرۆکەوانی وگەشتوگوزار, قوتابخانەی پێرسی بنەڕەتی / هەولێر and قوتابخانەی ساوێنی بنەڕەتی / Sawin basic school. Click on each in the list below the map for more information.\nVilla 803 , Dream City, Opposite To Ashtar Sweets\nA modern nursery for children’s aged between 1 month to 4 years old\nB دواناوەندی قەدەم خێری تێکەڵاو / سیستەمی ئین\nIrbil,new Iskan Apartment\nئەم پەیجە تایبەتە بە دواناوەندی قەدەم خێری تێکەڵاو / سیستەمی ئینگلیزی کە دەکەوێتە اسکان / نزیک شوقەکانی اسکان\nC شاكارى بنةرةتى تيكةلاو\nراستى نوئ ـ بشت بةريوةبةرايةتى هاتووجووى هةولير\nIrbil, [email protected]\nبةيجى تايبةت بة قوتابخانةى شاكارى بنةرةتى تيكةلاو\nD Anya Travel&Tourism 2 ئانیا بۆ فرۆکەوانی وگەشتوگوزار\nLearn Kurdish with us\nE قوتابخانەی پێرسی بنەڕەتی / هەولێر\nعێراق - هه‌رێمی كوردستان - هه‌ولێر - گه‌ڕه‌كی فه‌رمانبه‌ران - نزیك قوتابخانه‌ی نه‌یڤانی بنه‌ڕه‌تی و مزگه\nقوتابخانەی پێرسی بنەڕەتی / هەولێر\nF قوتابخانەی ساوێنی بنەڕەتی / Sawin basic school\nسەر بە پەروەردەی ناوەندی ھەولێرە\nG Rejin Nursery - Erbil Ankawa\nWe Read, Share, Love and Grow together..\nH دورة مار افرام السريانية\nدورة تعليم اللغة السريانية المقامة في دار مار بولس للخدمات الكنسية بغديدا/العراق\nI United Education\nUnited Education is specialising in the provision of HSE, Technical & Management training services. Our training centre has more than 20 training rooms built over 5 floors, and an open yard for practical activities.\nJ Aga Non-Government Institute For Computer Sciences\nAga Non-Government Institute For Computer Sciences\nبۆ سه‌ردان کردنی ماڵپه‌ری په‌یمانگەی ئاگا سه‌ردانی ئه‌م لینکه بکه‌ن www.aga-pics.com\nK قوتابخانەی کامیاری بنەرەتی ئەهلی Kamiar Private Ba\nئامانجمان دروستکردنی نەوەیەکی نوێیە\nL Hamid Shahin 2ski\nthis page belongs to (Hamid Shahin) 3D & Illusion Illustrator & Designer\nM Rebin Company\n60 Road Street, Arbil\nفێرکاری گرافیک دیزاین و سوشیال میدیا\nO باخجةى مندالاني لاز\nباخجةى مــندالاني ( لاز ) ى نــا حـكـومـي بةروردة و فيركردن\nP باخچه ى مندالانى ده رياى زانيارى ناحكومى\nدايةنكة - باخچه ى مندالان\nQ Amadaiy shami kchan ئامادەیی شەمی کچان\nئامادەیی شەمی کچان\nR PETRA NAILS SPA\nEvery Girl Deserves to be treated like a" PRINCESS"\nS Zangana Kindergarten\nشارع الستيني - ماموستايان - بيوت الأمناء العامين - خلف مستشفى بار- جانب بنك بيخال\nروضة تستقبل الأطفال بعمر 4-5 سنوات، تقع في وسط مدينة أربيل\nT محمد رسول الله قدوتنا موحةمةد ڕابەر مــــ\nU Dr.Shwan Serwan Al-Salihi\nV بەسەرهات و فەرموودەو بابەتی بەسوود\nبرەوتێک بۆ برەودان بە تەکنەلۆژیای زانیاری، چارەسەرکردنی گرفتەکان\nX كاژوان الابتدائيه الاساسيه المختلطة\nY Shagull day care\nShorsh/شورش /حي دولاراوه\nA modern daycare for kids aged between nine months and four years, and located at near shorsh street\nZ فەرماندە کاکل گەردی\nجالاکی فەرماندە / فێرگەی پێگەیاندنی پۆلیس\n1 Global Course Center\nDream City No:857\nئامادەکاری بۆ تاقیکردنەوەی ویزاری کۆرسی زمان کۆرسی SAT\n2 Roza Ali) رؤزا على\n3 Bekhal high school for girls\nبۆ پەروەردەیەکی باشتر و بنیادنانی کەسایەتیەکی بەهێز و بلیمەت و داهێنەر ئێمە هەین بەڵام بە پشتیوانی ئێوەی خۆشەویست\n4 Hawkary Basic school قوتابخانەى هاوكارى بنەرەتى تيكە\nگەرەکی بنسڵاوە - هەولێر\n6 UKH Library\nUniversity Of Kurdistan Hewler, 30 Metre Street\nThis page is created for those who are interested in University of Kurdistan Hewler's Library whether they are a student of UKH or not.\n7 Deutsche Schule Erbil\nThis is the page of the German school in Erbil (Deutsche Schule Erbil)\n8 باخچەی مندالانى دڵكۆ - Ayenda City 2\nAyenda City 2\nباخچەی منداڵانی دڵکۆ شاری ئایندە ۲ـ هەولێر\n9 Vocational high school for Hotel and Tourism\nئاماده‌يی پیشه‌ی گه‌شتوگوزارى هەولێر Address: kurdistan /Erbil /Ankawa


کوردیپێدیا - هاوسەرگیری پێشوەخت (هاوسەرگیریەک کە نەسڵیک دەکوژێت)\n👩 هاوسەرگیری پێشوەخت (هاوسەرگیریەک کە نەسڵیک دەکوژێت) | 🏷 پۆل: دۆزی ژن | زمانی بابەت: 🏳 کوردیی ناوەڕاست\nهاوسەرگیری پێشوەخت (هاوسەرگیریەک کە نەسڵیک دەکوژێت)\nرژێمی ئێران ئەم سیاسەتەی خۆی بە شێوازێکی زۆر تایبەتی ئایدۆلۆژیانە لەسەر هەبوونی ژن بەڕێوە برد کە هەتا رۆژی ئەمڕۆشمان هەر بەردەوامە. ئەم بابەتە رۆژەڤی بنەڕەتی لەناو کۆمەڵگادا ئاوا کردووە؛ تا مەجلیسی ئێرانێش چوو، بەڵام رژێم ئامادە نەبوو تەنانەت گۆڕانکارییەکی بچووکیش لەم بابەتەدا بکات. چونکە نەرمکردنی سیاسەتەکانی لە بابەتی ژندا، نەرم کردنی ئایدۆلۆژیای ویلایەتی فەقییە کە هەر رۆژ لە هەر بوارێکەوە بە تایبەت لە بواری روحی و هزریدا ژن دەکوژێت. هاوسەرگیری لە تەمەنی بچووکدا، رێگرتنە لە ناسینی هزر و بیری ئازادیخواز. منداڵێکی 13ساڵانە بکەوێتە ژێر بارێکی ئەوەندە قورس، دەتوانێت چی لە ژیان و ئازادی تێبگات؟ ئەمە سیاسەتێکی تایبەتە کە لەم تەمەنە دا واتاکانی ژیان بۆ منداڵانی کچ دەکوژن و رازانەوەی ژیانێکی ئازاد لە هزری ئەواندا دەکوژن. ئەمەش راستەوخۆ خزمەتی زیهنییەتی پیاوسالار، کە سەرجەم گۆڕەپانەکانی ژیانی بۆ ژن بەرتەسک کردۆتەوە، دەکات. بە بێ ئەوەی بزانێت ئاخۆ چ داخوازیان هەیە و پێویستە چۆن ژیان بکەن، ئیرادەیان بن پێ دەکات و مافی ژیانیان لێدەستێنێ. لەم تەمەنەدا دەکەونە ناو بنبەستێک کە ئیتر لێی دەرناکەون. لە کەسایەتی ژندا زەرەرێکی گەورە لە سەرجەم کۆمەڵگا دەدات. یەکێک لە هۆکارەی ئەوەی کە ئەمڕۆ لە ئێران خۆکوشتنی ژنان، رووکردن لە کاری خەراپ وەکوو رووسپییەتی، هەڵاتن لە خێزان، گیرۆدە بوون بە مادەی هۆشبەر و تەڵاق زۆر پێش کەوتووە، ئەم سیاسەتە دژە ژنانەیە کە مەترسییەکی گەورەیە لەسەر ژن و کۆمەڵگا، ئەوەی ئەمە رەوا دەکات خودی رژێمە، لە بنگەدا ئەمە لەناو بردنی بەهاکانی کۆمەڵگایە.\nلە دوای ساڵەکانی 70، یاسایەک سەبارەت بە هاوسەرگیری دەرکەوت، کە منداڵانی کچ لە 9 ساڵی و منداڵانی کوڕ لە 15 ساڵیدا دەتوانن هاوسەرگیری بکەن، بە هۆی ناڕەزایەتی گەلێک کە پێشکەوتن؛ دوای ماوەیەک تەمەنی کچان بوو بە 13 سال. ئەگەر کچ یاخود کوڕ تا تەمەنی 18 ساڵی مافی دەنگدانی نییە، ئاخۆ دەتوانێت کێ بەئیرادەی خۆی هەڵبژێرێت، چۆن دەتوانێت لە تەمەنی 13 ساڵی دا دەرحەق بە ژیانی خۆی بڕیار بگرێت؟ ئەگەر هەتا 18 ساڵی ناتوانێت گەواهی نامە (تەسدیق – مۆڵەتی شۆفێری) بگرێت، چۆن دەتوانێت لەم تەمەنەدا بکەوێتە بن بارێکی ئەوەندە گران کە داهاتووی دیار دەکات. ئەگەر لەم تەمەنانەدا ناتوانێت ئەمانە هەڵبژێرێت، چۆن دەتوانێت ژیانی خۆی هەڵبژێرێت؟\nئەم یاسایانە، تاک و کۆمەڵگای بە جددی خستۆتە ناو کێشەگەلێکی قووڵەوە؛ لەبەر ئەمەش بۆتە رۆژەڤێکی بنەڕەتی. ئەوکاتە کە ئەو کێشانە چوون بۆ مەجلیس، وڵامی بەرپرسانی کۆمیسیۆنی قۆوەی قەزاییە ئەوە بوو: نەنکی منیش لە تەمەنی بچووکدا هاوسەرگیری کردووە و هیچ کێشەیەکیش دەرنەکەوتووە. ئەمە سووکایەتی کردنە لە داخوازی ژن و کۆمەڵگا؛ چونکە ئەم یاسایە بە زیهنییەتی ئەوان دامەزراوە و خزمەتی بەرژەوەندی ئەوان دەکات، چۆن ئیزن بدەن کە بگۆڕدرێت؟! هەر رۆژ لە پێش چاومان منداڵانی کچی 9-10ساڵە بە پیاوی 40-50ساڵە دەفرۆشرێن، نموونە بەرچاوەکەشی لەم ماوانەی دواییدا لە ئیلامئیلام دەرکەوت؛ باوکێکی موعتاد لەبەر قەرز کچە 11ساڵەکەی کە لەناو خەیاڵەکانی منداڵێتیدا ژیانی دەکرد، بە پیاوێکی 50ساڵە فرۆشت.\nرژێمیش ئەم دیاردەیە بە یاسا دەکات، بەڵام رۆڵی بنەماڵە لەم بابەتە دا بنگەیە. ئەوە زیهنییەتی دەوڵەتگەرایە لە کەسایەتی باب و برا دا لەناو خێزان رێکخراوە. لێرەدا گووتنێک هەیە کە دەڵێت:خێزان، دەوڵەتی بچووکە. حەقیقەتێکە؛ چونکە خێزانە کە ئەم زیهنییەتە رێکدەخات و ئامانجی رژێم پێکدێنێت. رۆڵی خێزان ئەوەیە کە ئەم زیهنییەتە لەناو ببات و خاوەندارێتی لە رەوشت و هەبوونی خۆی بکات. دەوڵەت ئاکار و هەبوونی کۆمەڵگا بەرەو داڕزان دەبات، ئەوان ناچاری برسێتی دەکات و هەموو جۆرە بێ رەوشتییەک پێشدەخات، پۆتانسیل (ماتەوزە)ی کۆمەڵگا لەناو دەبات، هزر و کۆمەڵگایەکی رزاو پێش دەخات. پێویستە گرنگی بە پەروەردە و زانستی خێزان بدرێت، مەجلیسی ئێران کە خاوەن زیهنییەتێکی باوکسالار و دژی هەبوونی ژنە، بۆخۆی ئەم یاسایەیی دەرخستووە، بەڵام پێویستە ژنان ئەوەندە خۆیان بەهێز بکەن کە ئەوان ناچار بە گۆڕینی ئەم یاسایە بکەن. لە هەمانکاتدا رۆڵی دایکەکان، رۆڵێکی بنگەییە، دایک بۆخۆشی قوربانییە؛ بۆیە پێویستە بەهیج کلوجێک نەهێڵێت کە کچەکەشی هەمان چارەنووسی ئەوی هەبێت. پێویستە بە هەستیاری و بوێرییەوە بجوڵێتەوە؛ ئەم یاسایانە لەناو خێزاندا بشکێنن. باوک و برا کە لەناو چەپەڵی سیستەمدا خنکاون، کاتێک دەبینن کە ناتوانن خۆیان خەڵاس بکەن ئەو کاتە کچان لە خۆیان لاوازتر دەبینن و قوربانییان دەکەن. ئاشکرایە کە هەر دایکێک کە کچەکەی لەم تەمەنەدا قوربانی دەبێت، نە ویژدان و نە مێشکی ئەمە پەسەند ناکات، بۆخۆی هەر شتی لێوەرگیراوە، بۆیە پێویستە تێبکۆشێت و خاوەن ئیرادەی خۆی بێت. وای لێهاتووە کە زۆر ژن کە پارێزەری ئەم زیهنییەتەن، هەیە؛ بە زیهنییەتی پیاوسالار پەروەردە کراون و هەربۆیەش ئەم زیهنییەتە رەوا دەبینن. کاتێک کە لە مەجلیس پێشنیازی لابردنی هاوسەرگیری منداڵان کرا و ئەم بڕیارە خسترا دەنگدانەوە؛ هێندێک ژن هەبوون کە لە دژی ئەمە دەرکەوتن و نەیانهێشت کە ئەم یاسایە بگۆڕدرێت. ئەو ژنانە بۆ پاراستنی مافی ژنان لەو مەجلیسەدا نین بەڵکو بەرژەوەندی زیهنییەتی پیاوسالار دەپارێزن، پێویستە ئەم ژنانە بزانن کە سیستەم چ سیاسەتێک لەسەر ئەوان بەڕێوە دەبات. بۆ ئەمە ئێمەی ژنان پێویستە بە زانابوونەوە لە سەرجەم گۆرەپانەکانی ژیان دا بۆ مافەکانمان تێکۆشان بکەین؛ ئەگەر سەرەتا ئەم یاسایانە لەناو خێزاندا بشکێندرێن و کۆمەڵگا کاردانەوەیەکی بەهێزی هەبێت، هیچ واتایەکی یاساکانی دەوڵەت نامێنێت و بێ واتا دەبن. بۆ شکاندنی ئەم یاسا کۆنەپارێزانە لە رۆڵی دایکەوە بگرە هەتا رۆڵی سیاسەتمەداران و هونەرمەندان، لە هەموو بوارەکانی سیاسی، کۆمەڵایەتی و کلتووری بنەمایە. بە تێکۆشان و یەکێتی ژنان مسۆگەر زیهنییەتی پیاوسالار بندەکەوێت؛ ئەگەر ئێمە بە شێوازێکی رێکخراو یەکبگرین، ئەوکاتە تێکۆشانی ئێمە دەتوانێت هەزاران کچ کە ناچار بەم زیهنییەتە کراون، رزگار بکەین.\nنووسینی :پەیمان ڤیان ئەندامی دەستەی بەڕێوەبەریی کۆمەڵگەی ژنانی ئازادی رۆژهەڵاتی کوردستان (کەژار - KJAR)\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 07-09-2019\n👩 جۆری دۆزی ژن بەزۆر بەشوودان\n👩 جۆری دۆزی ژن پیاوسالاری و رەگەزپەرستی\n➕ ئەم بابەتە لەلایەن: (جوان عومەر ئەحمەد)ەوە لە: Sep 7 2019 11:01PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Sep 8 2019 12:44PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Sep 8 2019 12:44PM باشترکراوە\n📷 فایلی وێنە 1.0.1 132 KB Sep 7 2019 11:11PM جوان عومەر ئەحمەد


له‌لایه‌ن: محەمەد تاهیر - به‌روار: 2021-04-07-00:44:00 - کۆدی بابەت: 4233\nتێكچوونی لێدانەكانی دڵ\nترپەی دڵ لە سیستمێکی یەک پارچەی هێما کارەباییەکان دروستبووە کە بەهاوسەنگی و وردی کار دەکەن بۆ بەرهەمهێنانی دەنگی لێدانی دڵی ئاسایی بیستراو، بەڵام هەندێك كات لە هەندێك كەسدا ئەم سیستمە تووشی تێكچوون دەبێت، وەك خێرابوونی لێدانەكانی دڵ وەك ئەوە وابێت كە كەسەكە پێشبڕكێ دەكات یان لە كاتی ئاسایی هێواشتر لێبدات، یان لێدانی دڵەكە خێرا و كەم بكات، ئەم حاڵەتانە پێیان دەوترێت ناڕێكبوونی لێدانی دڵ (Arrhythmia)، كە یەكێكە لە بڵاوترین نەخۆشییەكانی دڵ، ئەم نەخۆشییە هەندێك كات لاوازە و نابێتە هۆی دروستبوونی كێشە، بەڵام لە هەندێك جاریشدا ژیانی نەخۆشەكە دەخاتە مەترسییەوە و پێویستی بە چاودێری پزیشكی دەبێت.\nچارەسەر بۆ ڕێككردنەوەی لێدانەكانی دڵ\nچارەسەر ڕێكنەبوونی لێدانەكانی دڵ بەپێی جۆرەكەی دەكرێت، واتە یان خاوبوونەوەی لێدانی دڵە یان خێرابوون، ئەگەر نەخۆشەكە لێدانی دڵی هێواشبوو ئەو ئامێری ڕێكخەرەوەی لێدانی دڵی بۆ دادەنرێت، هەورەها چارەسەر كردن بە پێی تووندی نەخۆشییەكە دەبت لەگەل ئەگەری بوونی كاریگەری لاوەكی لەسەر نەخۆشەكە.\nچارەسەری خێرابوونی لێدانی دڵ\n١. مانۆڕكردنی دەمارە وروژاوەكان (Vagal maneuver)، ئەم ڕێگەیە بەكاردێت بۆ هێواشكردنەوەی لێدانەكانی دڵ، لە ڕێگەی كۆكە، یان هەناسە گرتن لەكاتی چەمانەوە یان سەركردن بەناو ئاوی سەهۆڵاودا بۆ چەند چركەیەك\n٢. لە ڕێگەی بەكارهێنانی دەرمانەوە، بەڵام دەبێت بەپێی ڕێنمایی پزیشك و لەژێر چاودێریدا بخورێت، بۆ ئەو حاڵەتانە دەبێت كە كەسەكە نەخۆشییەكەی توندە و كاریگەری لاوەكی هەیە لەسەری، ئەم دەرمانانە هەڵدەستن بە هێواشكردنەوەی لێدانەكانی دڵ لە ڕێگەی گۆڕینی نیشانە كارەباییەكانی دڵەوە، دیارترین ئەم دەرمانانە بریتین لە: ئامیۆدرۆن (Amiodarone)، سۆتالۆل (sotalol)، پرۆپافینۆن (propafenone)، درۆنێدارۆن (dronedarone).\n٣. ڕێككردنەوەی لێدانەكانی دڵ بە بەكارهێنانی تەوژمی كارەبایی، كە دەبێتە هۆی ڕێككردنەوەی شەپۆلە كارەباییەكانی دڵ و بەهەمانشێوە لێدانەكانی دڵ، ئەم جۆرە چارەسەر تەنها بۆ ئەو كەسانە دەبێت كە كێشە لە گوێچكەڵەكانی دڵیاندا هەیە.\n٤. خواردنی ئەو دەرمانانەی كە دەبنە هۆی چالاككردنی گرێ گوێچكەڵە سكۆڵە (Atrioventricular node) لە حاڵەتەكانی زیادبوونی ڵیدانی دڵ بەبۆنەی گوێچكەڵە و سكۆلەكانەوە، دەرمانەكانی كە دەبنە هۆی گرتنی جۆگەكانی بێتا وەك: ئەسیبیوتلۆل (acebutolol)، ئەتێنۆلۆل (atenolol)، پرۆپانۆلۆل (Propranolol)، هەروەها ئەو دەرمانانەی كە دەبنە هۆی گرتنی جۆگەكانی كالیسیۆم بریتین لە: ڤێراپمڵ (verapamil)، دڵتایزێم (diltiazem)، ئەم دوو جۆرە دەرمانە كاریگەری لاوەكییان هەیە بۆیە پێویستە لەژێر چاودێری پزیشكدا بخورێت.\n٥. قەستەرە كردن، ئەم ڕێگەیە ئەو ماسولكەیە بە گەرمی یان تیشك لەناودەبرێت كە دەبێتە هۆی دروستبوونی ناڕێكی لە لێدانەكانی دڵدا.\nبەكارهێنانی ئامێرە چێنراوكان لە لەشدا بۆ ڕێككردنەوەی لێدانەكانی دڵ\nلەڕێگەی چاندی (هەنگاو دروستكەر - Pacemaker)ـی دروستكراو.\nلەڕێگەی بەكارهێنانی ICD(implantable cardioverter defibrillator)\nلەڕێگەی دروستكردنی درزی زۆر ورد لە بەشی سەرەوەی دڵ، بە مەبەستی ڕێگەگرتن لە تەزووە تێكدەرەكان\nلە ڕێگەی نەشتەرگەری تێپەڕاندنی سوڕی كۆرنەری\nئەو هۆكارانەی كە دەبنە هۆی تێكدانی لێدانی دڵ\nبەرزبوونەوەی پەستانی خوێن\nخوردنەوەی زۆری ئەو خواردنەوانەی كە كافاینیان تێدایە\nبەكارهێنانی ماددە هۆشبەرەكان\nزیادەڕۆیی كردن لە خواردنەوە كحوولیەكان\nهۆكاری لاوەكی بەكارهێنانی هەندێك دەرمان\nبەبۆنەی تێكچوونی ئەلیكترۆلایتەكان (Electrolyte) جەستە\nنەخۆشی شەكرە، ئەو كەسانەی كە ڕێژەی شەكرەیان جێگیر نییە\nگیرانی هەناسە لەكاتی خەوتن (Obstructive sleep apnea)\nبابه‌ته په‌یوه‌ندیداره‌كان به : چارەسەرەكانی ڕێككردنەوەی لێدانەكانی دڵ\nدڵ و سوڕی خوێن


پارتیەکان ئەوەشیان کرد ! - ئاسۆ حاجی\n8/3/2018 - 16:40\nپارتیەکان ئەوەشیان کرد !\nبە خەلکیان دەگووت کە ئەوان دژی یاساکە دەنگیان داوە تا پارچە ڤیدیۆی کاتی دەنگدان بڵاوبۆوە و راستیەکە بەدیارکەوت\nپەرچەکرداری ئەندامان و دەنگدەرانی پارتی لە بەرامبەر پەسند کردنی یاسای خانەنشینکردنی پەڕلەمانتاران ژمارەیێک تێگەیشتنی نوێی هێنایە ناو ژیانی سیاسی هەرێمی کوردستان کە تا ئەو کاتە شێوازی ناڕەزای دەربڕین و سەرەدەر لەگەڵ کردنی حیزبەکان بەو شێوەیە نەبووە.\nدەنگدەرانی پارتی وەک کارێکی دژە باو لە مێژووی سیاسی هەرێمی کوردستان گلەیی و گازەندەکانیان ڕوبەڕوی ئەندامانی فراکسیۆنەکەی خۆیان لە پەڕلەمان کردەوە و نەچوون بەرۆکی ئەندامانی فراسیۆنەکانی دیکە بگرن و خەوشی لێکەوتەکانی پەسند کردنی ئەو یاسایە بە خەڵکی دیکە ساغ بکەنەوە، ئەوەش بەسڤ و پەرچەکردارێکی چاوەڕوان کراوی لەلایەن پەڕلەمانتارانی پارتی بەدوای خۆدا هێنا کە دەکرێ هەمان ئەو وشانەی بۆ هەڵوێستی کادیرانی پارتی بەکارهاتن بۆ هەڵوێستی پەڕلەمانتارانی پارتیش بەکارنهێندرێنەوە لەوەی کە هەڵوێستیان لە فڕاکسیۆنەکانی دیکە جیاواز بوو و ڕاستگۆیانە بە دەنگدەرانی خۆیان گووت کە پەسندکردنی ئەو پڕۆژە یاسایە دەنگی هەموو لایەنەکانی لەسەر بوو بەڵام ئەوەیان ڕاگەیاند کە ئەوان لەو بەرپرسیارێتیە ڕاناکەن و ڕەخنە و گلەیی خەڵک لە سەروی هەموو ئیعتباڕاتێکی دیکە دادەنێن و لەوێ بەڵێنی ئەوەیان دا کە کار بۆ گەڕاندنەوەی یاساکە دەکەن بەو مەبەستەی کە ئەو مادەیەی هەمواربکرێتەوە بەشێوەیەک کە بەرژەوەندی گشتی وەپێش بەرژەوەندی تاکە کەسی بکەوێ.\nئەوەی پارتیەکان کردیان بە دەنگدەرانی پارتی و پەڕلەمانتارانیان وانەیەکی نوێ و شارستانیانە بوو بۆ هەموو ئەو لایەنانەی کە چەندین ساڵە تەنها تاکە ڕێگایەکیان تاقیکردۆتەوە کە هاندانی خەڵک بووە بۆ کاری توند و تیژی و هەوڵدان بۆ دروست کردنی گرژی و ئاڵۆزی بەڵام ئەوجارەیان پەڕلەمانتارانی پارتی ڕێگایەکی دیکەیان تاقیکردەوە کە بەپیرەوە چوونی داخوازیەکانی خەڵک بوو کە لە تۆڕە کۆمەلایەتیەکان شەپۆلەکانی توند و توندتر دەبوون تا ئەو ڕادەیەی کۆمەڵێک دەستەواژە و گوزارشتی زۆر توند لە دژیان بەکار هاتن و وەک تۆمەتبار ناسێندران،لە بەرامبەردا وەڵامی پەڕلەمانتاران بەوشێوەیە بوو کە تێکڕای پڕۆژە یاساکە پێویستیەکی مەزنە بۆ ڕاستکردنەوەی لاباری خواری دارایی لە هەرێمی کوردستان و مەزنترین هەنگاوی جدی بووە بۆ بەرنگار بوونەوەی گەندەڵی و ئەو ناعەدالەتیەی کە هەموو تاکێکی کۆمەڵگای کوردستان باجەکەی دەدات لەگەڵ داننان بەوەی کە مادەی تایبەت بە خانەنشین کردنی پەڕلەمانتاران کەلێنێکە لەو پڕۆژە یاسایەدا ماوە و کار بۆ پڕکردنەوەی دەکەین.\nهەڵوێستی پەڕلەمانتارانی پارتی پێچەوانەی هەڵویستی پەڕلەمانتارانی فڕاکسیۆنەکانی دیکە بوو بە تایبەتی ( گۆڕان و کۆمەڵ و یەکگرتوو) کە لە ژوورەوە دەنگیان بە یاساکە دابوو و لە دەرەوەش لە کۆنگرەی ڕۆژنامەوانی بە خەلکیان دەگووت کە ئەوان دژی یاساکە دەنگیان داوە تا پارچە ڤیدیۆی کاتی دەنگدان بڵاوبۆوە و راستیەکە بەدیارکەوت کە ئەوانەی لە هۆڵی پەڕلەمان دانیشتوون دەنگیان بە بەڵێ داوە.\nبەگوێرەی ئەو پڕۆژە یاسایەی حکومەتی هەرێمی کوردستان پێشکەشی پەڕلەمانی کردوە یاسای خانەنشینی پەڕلەمانتار و پلە تایبەتەکان کە لە ساڵانی رابردوو بە هۆی ململانێی حیزبی و بە شێوەیەکی نا تەندروست بە خەڵک بەخشروان هەموویان هەڵدەوەشانەوە بەڵام بەهۆی دەستکاری کردنی یاساکە و داڕشتنەوەی بەشێوەیەک کە خانەنشینی پەڕلەمانتاران و پلە تایبەتەکان وەک ئیستا یان نزیک لەو بڕەی ئێستا وەری دەگرن بمێنێتەوە کە لەلایەن شەش لێژنەی پەڕلەمان کاری لەسەر کراوە و ئەوەش بووە تاکە مادەی پڕۆژە یاساکە کە ناڕەزایەتی زۆری خەڵکی لێکەوتەوە،بە گوێرەی زانیاریەکان داڕشتنەوەی ئەو یاسایە بەو شێوەیە بە پێداگیری فڕاکسیۆنەکانی گۆڕان و کۆمەڵی ئیسلامی و ژمارەیێک لە پەڕلەمانتارانی فڕاکسیۆنەکانی دیکە بووە کە وەک مەرجی تێپەڕاندنی تێکڕای پڕۆژە یاساکە بە سەر دەستەی سەرۆکایەتی پەڕلەمان فەڕزکردووە.\nئیستا کە پڕۆژە یاساکە گەڕاوەتەوە بۆ هەموارکردنەوەی دەرفەتێکە بۆ لایەنەکانی دیکە شوێن پێی پەڕلەمانتارانی پارتی هەڵبگرن و ئەوجارەیان بەرژەوەندی خەڵک وەپێش بەرژەوەنی کەسی و حیزبیەکانی خۆیان بخەن.


تشرینی یه‌كه‌م 2018 – پەڕە 10 – مالپه‌رێ خابير\nسەرەتا / 2018 / تشرینی یه‌كه‌م (پەڕە 10)\n20 تشرینی یه‌كه‌م\nڤيديو: گيانه‌وه‌ره چاوا دنيايێ دبينن؟\nل سێمێلێ كه‌سه‌ك برایێ خوه دكوژت.\nل سێمێلێ كه‌سه‌ك برایێ خوه دكوژت. مالپه‌رێ خابیر / زاخۆ به‌ری ده‌مه‌كێ كێم ل قه‌زا سێمێلێ گه‌نجه‌ك ژلایێ برایێ وی ڤه هاته كوشتن، بێی دیاربوونا ئه‌گه‌رێن دروست بوونا ڤێ روودانێ و هه‌ر ئێكسه‌ر خوه راده‌ستی هێزێن ئێمناهیێ ل وێ ده‌ڤه‌رێ كر. ژێده‌ره‌كێ نێزیك روودانێ ئه‌ڤ نووچه بۆ ئه‌ڤرۆ نیۆز پشت …\nدێ چ كه‌ی ئه‌گه‌ر سه‌رما هاته ته‌له‌فونا ته؟\nدێ چ كه‌ی ئه‌گه‌ر سه‌رما هاته ته‌له‌فونا ته؟ مالپه‌رێ خابیر / زاخۆ وه‌رزێ زڤستانێ نه بتنێ كارتێكرن لسه‌ر له‌شێ مرۆڤی و گیانه‌وه‌ران یێ هه‌یی ، به‌لكی كارتێكرنێ ل ته‌له‌فونێن شه‌هره‌زا ژی دكت و پتریا جاران سه‌رما دبته ئه‌گه‌رێ ژكاركه‌تنان د ته‌له‌فونێ دا، ل دویڤ گوڤارا “دی فێلت” یا ئه‌لمانی پترین …\nپشتى هێرش و دونیيايه‌ك گوتنێن كرێت، فازل میرانى دبێژت، ئه‌م نه‌شێن خوه ژ ئێكه‌تیێ دویربكین.\nپشتى هێرش و دونیيايه‌ك گوتنێن كرێت، فازل میرانى دبێژت، ئه‌م نه‌شێن خوه ژ ئێكه‌تیێ دویربكین. مالپه‌رێ خابیر / زاخۆ پشتى شه‌ر و دونیيايه‌ك گوتنێن كرێت، فازل میرانى دبێژت، ئه‌م نه‌شێن خوه ژ ئێكه‌تیێ دویربكین. فازل میرانى سكرتێرێ مەكتەبا سیاسی یا پارتی ئه‌و كه‌سێ گوتى بلا به‌رپرسێن ئێكه‌تیێ ده‌ڤێ خوه ده‌ینن سه‌ر …\nئه‌نجومه‌نێ ئاسایشێ: گروپه‌كێ دزین و قاچاغبرنا نه‌فتێ هاتییه ده‌سته‌سه‌ركرن كو دوو كارمه‌ندێن ئاسایشێ ژى دگه‌ل دانه.\nئه‌نجومه‌نێ ئاسایشێ: گروپه‌كێ دزین و قاچاغبرنا نه‌فتێ هاتییه ده‌سته‌سه‌ركرن كو دوو كارمه‌ندێن ئاسایشێ ژى دگه‌ل دانه. مالپه‌رێ خابیر / زاخۆ ئه‌نجومه‌نێ ئاسایشا هەرێمێ، باسێ ده‌ستسه‌ركرنا گروپه‌كێ دكت، كو كارێ وان دزینا نه‌فتێ بى بۆ ده‌رڤه، بێ كو هیچ زانیاریه‌كا دیتر ل سه‌ر وى هه‌والى دیار بكت، وه‌ك جهێ نه‌فت لێ …\nموز ده‌روونێ مرۆڤی باش دكت و فشارا خوینێ كێم دكت.\nموز ده‌روونێ مرۆڤی باش دكت و فشارا خوینێ كێم دكت. مالپه‌رێ خابیر / زاخۆ موز ژ فێقیێن گرنگه و زه‌نگینه ب چه‌ندین كه‌ره‌سته‌یێن گرنگ و پێدڤی بۆ له‌شی نوژدار “خالد یوسف” چه‌ندین مفایێن موزێ دیاركرن و ژوان مفایان: موز ده‌روونێ مرۆڤی باشتر دكت و ده‌ماران د پارێزت: نوژدارى گوت كو …\nحكومه‌تا هه‌رێمێ: مه دڤێت مفایى ژ په‌روه‌رده و كه‌لتورێ پێشكه‌فتیێ توركیا وه‌ربگرین.\nحكومه‌تا هه‌رێمێ: مه دڤێت مفایى ژ په‌روه‌رده و كه‌لتورێ پێشكه‌فتیێ توركیا وه‌ربگرین. مالپه‌رێ خابیر / زاخۆ په‌یڤدارێ حكومەتا هەرێما كوردستانێ ڕادگەهینت، د ده‌مێ نوكه‌دا مه پەیوەندیه‌كا باش دگەڵ توركیا هەیە و هێڤیدارین ژى درێژیێ ب وان په‌یوه‌ندیێن باش بدین. سەفین دزەیی د لێدوانه‌كێ ب ئاژانسا ئه‌نادول گوتییه: “پەیوەندیه‌كا باش مه …\nڤیدیۆ : ئه‌و كاریكاتورێن ل سه‌ر تیروركرنا رۆژنامه‌ڤان (جه‌مال خاشه‌قچى) هاتین دروستكرن ژلایێ رۆژنامێن بیانى یێن ناڤدارڤه.\nڤیدیۆ : ئه‌و كاریكاتورێن ل سه‌ر تیروركرنا رۆژنامه‌ڤان (جه‌مال خاشه‌قچى) هاتین دروستكرن ژلایێ رۆژنامێن بیانى یێن ناڤدارڤه. مالپه‌رێ خابیر / زاخۆ\nڤه‌كولین: زێده بكارئینانا ئه‌نترنێتێ ئاریشه‌یێن خێزانی زێده دكت.\nڤه‌كولین: زێده بكارئینانا ئه‌نترنێتێ ئاریشه‌یێن خێزانی زێده دكت. مالپه‌رێ خابیر / زاخۆ ڤه‌كولینه‌كا ئه‌مریكی یا نوی ئاشكراكر كو زێده بكارئینانا ئه‌نترنێتێ ژ لایێ قوتابیێن زانینگه‌هێ ڤه دبته ئه‌گه‌رێ زێده‌بینا دووبه‌ره‌كی و ئاریشه‌یێن خێزانی دناڤ مالێ دا، هه‌روه‌سا ب شێوه‌یه‌كێ نه‌رێنی كارتێكرنێ لسه‌ر په‌یوه‌ندیێن دناڤبه‌را ئه‌ندامێن خێزانێ دا دكت. ڤه‌كوله‌ران ژ …\n19 تشرینی یه‌كه‌م\nڤه‌كولین: پیسبینا هه‌وایی مه‌ترسییا تووشبینا ب په‌نجه‌شێرا گه‌وریێ زێده دكت. مالپه‌رێ خابیر / زاخۆ ڤه‌كولینه‌كا ده‌سپێكی دیاركر كو تووشبینا ب ئاستێن بلند یێن پیسبینا هه‌وایی ژ ته‌خا 2.5 مه‌ترسیێن تووشبینا ب په‌نجه‌شێرا گه‌وریێ زێده دكت. ڤه‌كولین ژ لایێ ڤه‌كوله‌رێن تایوانی ڤه هاته ئه‌نجامدان و گوڤارا “جورنال ئوف ئێنڤیستیگه‌یتڤ مێدێسن” دا …\nزاخۆ.. دریدانەکا ترافیکی دا گەنجەکی گيانێ خۆ ژدەستدا\nبرسکا پیرۆزباهییا مەلبەندێ 13 یێ یەکگرتوو ب هەلکەفتا جەژنا رەمەزانێ\nبرۆسکا پیرۆزباهییا یەکگرتوووی ئیسلامی کوردستان ب هەلکەفتا جەژنا رەمەزانێ\nحەسەن رۆحانی: پشتی جەژنێ ژیان ل ئیرانێ دێ ئاسایی بیت\nپه‌رله‌مانتار هه‌لز ئه‌حمه‌د سێ سكاڵایان ل دادگه‌ها دهوكێ تۆماردكه‌ت\nڤه‌كولین: رۆژی كوئه‌ندامێ به‌رگریێ بهێز دئێخت\nڤه‌كولین: نوژدارێن ژن باشترن ژ نوژدارێن زه‌لام\nڤەكولین: شەكر دبته ئه‌گه‌رێ ئه‌ل زه‌هايمه‌رێ\nڤه‌كولین: نه‌ڤیێن جوتیاران پتر حه‌ز ژ كاری دكن\nڤه‌كولین: پیسبینا هه‌وایی توڤێ نه‌خوه‌شیێن دلی ل ده‌ڤ گه‌نجان دچینت\nئه‌رێ ته‌راویح كێشا مرۆڤی كێم دكه‌ن؟ و چاوا؟\nشیره‌ت ل نه‌خوه‌شێن شه‌كرێ دهێته كرن ل ره‌مه‌زانێ رۆژییان نه‌گرن\nچگاره‌كێشانا ئێكسه‌ر پشتى فتارێ زیانه‌كا مه‌زن دگه‌هینته دلی\nسه‌رئێشان ورۆژیگرتن.. هۆكارو خۆپاراستن:\nرۆژی له‌شی ژ خانه‌یێن كه‌ڤن و ژناڤچووی رزگار دكت\nبه‌شێن مالپه‌ری (4,222)\nزانست و تەکنولوژیا (183)\nگەشەپێدانا مرۆڤی (62)\nوێنە و ڤیدیو (217)\nئایار 2020 (60)\nته‌مموز 2017 (302)\nكانونی دووه‌م 2017 (408)\nشوبات 2016 (176)